
A fordító előszava. 


1896 nyarán egy röpirat "röpült" végig a világ zsidó-sajtójának a hasábjain, amely rez- 
gésbe hozta; a zsidószívek húrjait a fényes palotáktól kezdve le az utolsó nyomorult viskóig. 
Herzl Tivadar , Judenstaat"-ja volt ez a röpirat, amely az addig csak theóriákban létező cionis- 
ta gondolatnak a gyakorlati megvalósítás merész és világraszóló tervezetével lepte meg a 
zsidóságot. 


A meglepetést főleg az okozta, hogy egy férfiú, mint Herzl Tivadar, akinek nevét a "Neue 
Freie Presse" tárca-rovatából, a Burgszinházban előadott darabjairól ismerte az intelligens 
nagy közönség, aki a párisi irodalmi szalonok dédelgetett favoritja volt, akit tehát az úgyneve- 
zett "Jobb körök" a zsidóságából teljesen kivetkőzött modern européernek ismertek, egyszerre, 
és hirtelenül a legradikálisabb fajzsidó szerepében lépett fel, és az asszimilálódó, illetve ma- 
gukat már asszimiláltnak tartó zsidóknak nem a legjobban esett épen Herz! Tivadar-tól hallani 
az örök igazságú igéket: "Nép vagyunk, mert külső ellenségeink kovácsoltak bennünket egy 
összetartozó néppé ... Asszimilálódni nem tudunk és nem fogunk soha, mert a népek ezt lehe- 
tetlenné teszik számunkra ... Az antiszemitizmust leküzdeni nem lehet, mert ott, ahol zsidók 
nagyobb számban élnek, ott az antiszemitizmus okait megszüntetni nem lehet . . . A megoldás 
csak egy lehet: az önálló zsidóállam!" 


Amily lelkesedést és visszhangot váltott ki a röpirat a nagy zsidó néptömegeknél, a nyo- 
morgó és szenvedő zsidóknál, akik messiásként üdvözölték Herzl Tivadart, ép oly elkesere- 
dést és ellenszenvet váltott ki a gazdag és vezető szerepet játszó zsidóknál, akik a "Judenstaat" 
megjelenésében a saját nyugalmuk megzavarását és az előttük természetesen nem létező és 
rájuk nézve kényelmetlen zsidókérdés ok nélküli feszegetését látták. A hivatalos zsidóság 
kezdetben próbálkozott is vele, hogy , hivatalos" állásfoglalásával Herzl eszméjének terjeszté- 
sét lehetetlenné tegye. 


De az eszme világgá röppent, és meghódította a zsidótömegek nagy részét. Herzl Tivadar, 
mint maga írja e röpiratban, feladatát befejezettnek tekintette a röpirat közzétételével. A kivi- 
telt és a megvalósítást másokra akarta bízni. Ám a röpirat hatása oly korszakalkotó volt, és a 
világ minden részéből oly egyhangúan nyilvánult meg a közóhaj, hogy a mozgalom megindí- 
tását, terjesztését én vezetését Herzl-nek kell kezébe vennie, hogy végre is a nép akarata előtt 
meghajolni volt kénytelen, és Herzl Tivadar félretéve újságot, színházat, irodalmat, most már 
kizárólag a "Judenstaat" eszméjének élt. 


Megteremtette a Cionista világszervezetet, melynek haláláig elnöke volt. Megteremtette a 
cionista kongresszusokban a zsidó nép parlamentjét. Megteremtette a Zsidó gyarmatosító 
bankot, a Zsidó Nemzeti alapot és amit legelső sorban kellett volna említeni, megteremtette a 
zsidóság részére egy szebb, egy boldogabb jövőnek a hitét és reményét. 


Magyar nyelven most jelenik meg először a cionizmus ezen alapvető munkája. Soha al- 
kalmasabb időben nem jelenhetett volna meg, és sohasem lehetett volna aktuálisabb, mint 
sajnos napjainkban. Próféták magasságába emelkedik előttünk Herzl megdicsőült alakja, ha 
örökigazságú megállapításait olvassuk. Pörölycsapásként hatnak azok az elvi megállapítások, 
melyeket az antiszemitizmus okairól, az antiszemitizmus különféle megnyilvánulási módjai- 
ról, és különösen a zsidóság egészségtelen elhelyezkedésének a következményeiről, és általá- 
ban a zsidókérdés megoldásának módozatairól elénk tár. A pillanatnyilag magukat jól érző 
zsidóknak egy Jeremiás elkeseredésével dörgi füleibe, hogy az , antiszemitizmus nem szűnt 
meg, csak lappang. És minél tovább várat magára, annál dühösebben kell kitörnie, " .... 


Beteljesedett ama másik jóslása is, melyben azt mondja, hogy ,a ma még biztonságban 
élő zsidók csak akkor fognak majd nekem hinni, ha újból részük lesz zsidóüldözésekben." . . , 


De megjósolta Herzl a zsidóságnak tragikus helyzetét a bolsevizmussal kapcsolatban is. 
Mikor azt fejtegeti, hogy a túl nagy mértékben produkált intellektuelljaink nem tudnak elhe- 
lyezkedni, mert lassankint minden utat elzárnak előlük, kétségbeesve mutat rá arra, hogy ezek 
mind a felforgató és forradalmi pártok ölébe fogják magukat vetni. Viszont a zsidótőke egész- 
ségtelen növekedése a zsidóság egy részét a kapitalizmus szolgálatába állítja. "Ennek követ- 
kezménye — mondja Herzl — az lesz, hogy a szociális háborút a mi hátunkon fogják meg- 
vívni, mert mi úgy a szocialista, mint a kapitalista táborban a legexponáltabb pontokon ál- 
lunk." . . . 


Megdöbbentő pontossággal így történt. 


De Herzl Tivadarnak egy vigasztaló jóslata i5 beteljesedett , A zsidókérdést világkérdéssé 
kell megtennünk, mely a kulturnépek tanácsában lesz szabályozandó." .... Hála a cionista pro- 
pagandának, valóban sikerült a zsidókérdésből világkérdést csinálnunk, és ma valóban ott 
tartunk, hogy a kulturnépek tanácsa foglalkozik annak Herzl szellemében való megoldásával 
és hála az angol kormány nagylelküségének, Herzl Tivadar eszméjét ma, a , Judenstaat" meg- 
jelenése utáni 24-ík évben megvalósultnak tekinthetjük. 


A magyar zsidóság pedig annál nagyobb lelkesedéssel és szeretettel foglalkozzék Herzl 
eszméjével, mert magyar zsidó volt ő is és mert igaz megállapításait a mi viszonyaink igazol- 
jak legfényesebben. 

De Herzl Tivadar röpiratát minden nem zsidónak is el kell olvasnia, mert ebből ismerheti 
meg, hogy miképp vélekedik egy gerinces, öntudatos zsidó a zsidókérdésről, amelynek létezé- 
sét nem akarja eltitkolni, és amelynek megoldását úgy kívánja, hogy az nem csak a zsidóság, 
de az egész világ érdekét is szolgálja. 

Hassa át a nagy megpróbáltatásoknak kitett zsidóságot Herzl nagy szelleme, és dolgoz- 
zunk az ő útmutatása szerint. 


Budapest, 1919. november havában. 
Dr. SCHÖNFELD JÓZSEF 


Előszó. 


A gondolat, amelyet ebben az iratban kifejtek, ősrégi. A zsidóállam felépítésének a gon- 
dolata ez. 


A világ visszhangzik a zsidók elleni gyűlölet zajától, és ez a szunnyadó gondolatot fel- 
kelti. 


Nem találok fel semmi újat, ezt mindenek előtt és fejtegetéseim minden egyes pontjánál 
kifejezetten szem előtt kell tartani. Nem találom fel sem a zsidók történelmivé vált helyzetét, 
sem az orvoslás eszközeit. Az általam tervezett építmény anyagi alkatrészei a valóságban lé- 
teznek, kézzel foghatóak; mindenki meggyőződhet erről. Ha tehát a zsidókérdés megoldásá- 
nak ezt a kísérletét egy szóval akarják jellemezni, úgy nem szabad azt , fantáziának", hanem 
legfeljebb , kombináció"-nak nevezni. 


Tervezetemet mindenek előtt az utópiaként való kezeléssel szemben kell megvédenem. 
Ezzel tulajdonképen csak megóvom a felületesen bírálókat attól a balgaságtól, amelyet elkö- 
vethetnének. Hiszen nem volna szégyen, ha emberbaráti utópiát írtam volna. Könnyebb iro- 
dalmi sikert is biztosíthatnék magamnak, ha szórakozni akaró olvasók számára ezt a tervet 
egy ugyancsak felelőtlen regény keretében adnám elő. De ez nem az a szeretetreméltó utópia, 
amilyeneket Morus Tamás előtt és után oly sűrűn produkáltak. És azt hiszem, hogy a zsidók- 
nak a helyzete a különböző országokban elég szomorú ahhoz, hogy a bevezető tréfákat feles- 
legessé tegye. 


Hogy felismerhetővé tegyem az én tervezetem és egy utópia közötti különbséget, az utol- 
só évek egyik érdekes könyvét, Dr. Hertzka Tivadar "Freilandját" választom. Ez egy elmés 
álmodozás, egy egészen modern, nemzetgazdaságilag képzett szellemnek az elgondolása, és 
oly távol esik az élettől, mint az Aeguatorhegy, amelyen ez az álom-állam fekszik. A 
"Freiland" egy komplikált gépezet, sok foggal és kerékkel, melyek egymásba is illeszkednek; 
de semmi bizonyítékom sincs arra, hogy az üzembe helyezhető is volna. Még akkor is tréfá- 
nak fogom tartani a dolgot, ha Freiland-egyesületeket látok majd keletkezni. 


Ezzel szemben az előttünk fekvő tervezet a valóságban létező hajtóerő alkalmazásán alap- 
szik. Az építendő gép fogait és kerekeit gyengeségem tudatában csak megjelölöm, bízva ab- 
ban, hogy a kivitelhez nálam jobb mechanikusok fognak akadni. 


A hajtóerőn múlik a dolog. És mi ez az erő? A zsidónyomor. 


Ki meri tagadni, hogy ez az erő létezik? Az antiszemitizmus okairól szóló fejezetben fo- 
gunk vele foglalkozni. 


Ismerték a gőzerőt is, amely a teás-kannában a víz forrása, folytán keletkezett, és amely a 
fedőt emelte. A teás-kanna eme jelenségére emlékeztetnek a cionista kísérletek és "az anti- 
szemitizmus leküzdésére alakult egyesületek" sok más formája. Nos azt állítom, hogy ez az 
erő helyesen kihasználva elég hatalmas ahhoz, hogy egy nagy gépet hajtson, embereket és 
javakat fölsegítsen. A gép alakja lehet bármilyen. 


Legbensőbb meggyőződésem, hogy igazam van — nem tudom, hogy életem idejében arat- 
e igazam elismerést. Az elsők, akik ezt a mozgalmat megindítják, aligha fogják láthatni annak 
dicsőségteljes befejezését. De már maga a megkezdés is magasztos büszkeséggel és a benső 
szabadság boldogságával tölti el valójukat. 


Hogy tervezetemet az utópia gyanújától megóvjam, takarékoskodni is akarok a kifejtés 
festői: részleteivel. Amúgy is attól tartok, hogy az üres gúny torzképekkel igyekszik majd 
tervemnek egészét megdönteni. Egy különben okos zsidó, akinek a dolgot előadtam, azt a 


véleményét fejezte ki, hogy , a valóság gyanánt beállított jövendőbeli részlet ismertető jele az 
utópiának." Ez hamis felfogás. Minden pénzügyminiszter előleges költségvetésében jövendő- 
beli számokkal is operál, és nemcsak olyanokkal, melyeket előző évek átlagából, vagy egyéb 
már elmúlt és más államokban előforduló bevételekből állít fel, hanem precedens nélküli 
számokkal is, például egy új adónem behozatalánál. Aki ezt nem tudja, soha sem látott költ- 
ségvetést. Utópiának fogjuk talán tartani az ilyen pénzügyi tervezetet, még ha tudjuk is, hogy 
az előirányzatot sohasem lehet egész pontosan betartani? 


De olvasóimnak még súlyosabb feltételeket szabok. A műveltektől, akikhez fordulok, 
megkövetelem, hogy némely ósdi felfogásukat átalakítsák, és újra tanulják. És éppen a leg- 
jobb zsidóktól, azoktól elvárom, hogy eddigi kísérleteiket elhibázottaknak és eredménytele- 
neknek ismerjék fel. 


Az eszme kifejtésénél egy veszéllyel kell megküzdenem. Ha tartózkodva beszélek a még 
a jövőben fekvő összes dolgokról, azt a látszatot kelteném, mint ha magam sem hinnék azok 
lehetőségében. Ha ellenben a megvalósulást minden fenntartás nélkül jelzem, úgy az egész 
talán valami agyrémnek tűnne fel. Ezért mondom kifejezetten és szilárdul: hiszek a kivitel 
lehetőségében, ha nem is merem állítani, hogy a gondolat végérvényes formáját találtam, 
meg. A zsidóállam világszükséglet, tehát létre fog jönni. 


Ha holmi egyes egyén vállalkozásáról lenne szó, meglehetősén őrült gondolat volna, — 
de ha sok zsidó egyszerre fog hozzá, úgy tökéletesen észszerű az ügy és megvalósítása semmi 
említésre méltó nehézségbe nem ütközik. Az eszme kizárólag híveinek a számától függ. Fel- 
törekvő ifjúságunk fog talán az eszme terjesztéséről gondoskodni, az az ifjúság, amely előtt 
már most minden út Zárva van, és amelynek a számára a zsidó-államban verőfényes kilátás 
nyílna meg becsületre, szabadságra és boldogságra. 


Én magam feladatomat befejezettnek tekintem ennek az iratnak a közzétételével. A szót 
újból csak akkor ragadom meg, ha figyelemre méltó ellenfelek támadásai arra késztetnek 
majd, vagy ha arról lesz szó, hogy előre nem látott kifogásokat cáfoljak meg, tévedéseket osz- 
lassak el. 


Nem helyes még ma, amit mondok? Megelőztem talán koromat? Nem elég súlyosak még 
a zsidók szenvedései? Látni fogjuk. 


Maguktól a zsidóktól függ tehát, hogy ez az állam-irat egyelőre csak egy állam-regény 
marad-e. Ha ez a nemzedék még túl poshadt, támad majd egy másik, magasabb, jobb nemze- 
dék. A zsidók, akik akarják, megteremtik államukat, és azok meg fogják érdemelni. 


Bevezetés, 


Gyakran meglepően csekély népgazdasági értelem felett rendelkeznek férfiak, akik a gya- 
korlati élet kellős közepében mozognak. Csak így magyarázható, hogy zsidók is meggyőző- 
déssel hirdetik az antiszemiták jelszavát: mi a , gazda népekből" élünk, és ha nem volna körü- 
löttünk, , gazda nép", éhen kellene halnunk. Ez egyike ama pontoknak, amelyeken önérze- 
tünknek igazságtalan vádak folytáni gyöngülése jelentkezik. Hogy áll a dolog a valóságban a 
, gazda-népekkel". Amennyiben nem a primitív termelésre gondolunk, ez a megállapítás ama 
gyerekes tévedésen alapszik, hogy a javak életében mindig ugyanazok a tárgyak futnának 
körben. Nos nekünk nem kell előbb Rip van Winkle módjára sok évi álmunkból felébrednünk, 
hogy észre vegyük, hogy a világ az új javaknak megszakítás nélküli keletkezése által változik. 
Technikai haladásoktól csodás időnkben a szellemileg legszegényebb is látja leragadt szemei- 
vel maga körül az új javak keletkezését. A vállalkozó szellem teremtette azokat. 


A vállalkozó szellem nélküli munka egy helyben marad, ósdi; tipikus példája ennek a 
földműves-paraszt, aki pontosan ott tart, ahol ezer év előtti ősapja. Minden anyagi jólétet a 
vállalkozók teremtettek meg. Szinte szégyenli magát az ember, hogy ilyen banalitást leír. Ha 
tehát kizárólag vállalkozók volnánk, amiként azt a gonosz túlzás állítja — akkor sem lenne 
szükségünk , gazdanépekre". Nem vagyunk ráutalva mindig egyforma javak körforgására, 
mert új javakat termelünk. 


De nem akarok ebben az írásomban a zsidók védelmével foglalkozni. Ez semmit sem 
használna. Erről a tárgyról minden okosat, jót, minden szentimentálisat elmondtak már. Nos 
nem elég az ész és a kedély számára a megfelelő indokokat megtalálni, a hallgatóknak előbb 
képesekké kell lenniök a megértésre, különben pusztába hangzó lesz a szavunk. Ha azonban a 
hallgatók a megértés eme magaslatán állanak, már, úgy az egész prédikáció feleslegessé válik. 
Én hiszek abban, hogy az emberek a műveltség mind magasabb fokára emelkednek; csak két- 
ségbeejtően lassúnak találom a folyamatot. Ha arra akarnánk várni, hogy a közepes emberek 
gondolkodása is arra a szelídségre szűrődjék le, amellyel Lessing rendelkezett, mikor Bölcs 
Náthánját megírta, úgy e várakozásra a mi életünk, de sőt, fiaink, unokáink és dédunokáink 
élete 15 rámenne. A világszellem tehát másfelől jön segítségünkre. 


Ez az évszázad pompás reneszánszot hozott nekünk a maga technikai vívmányaival. Csak 
az emberiesség javára nem fordítottuk még ezt a meseszerű haladást. A földfelület távolságait, 
leküzdöttük, és mégis a szorosság szenvedéseivel gyötörjük magunkat. Gyorsan és veszélyte- 
lenül vágtatunk át óriási gőzösökön azelőtt ismeretlen tengereken. Biztos vasutakat vezetünk 
fel egy hegyvidékre, melyre valamikor félve kapaszkodtunk fel gyalog. Országok eseményei, 
melyek még felfedezve sem voltak, amikor Európa már gettókban zárta el a zsidókat, a legkö- 
zelebbi órában ismertek lesznek előttünk. Ezért anachronizmus a zsidónyomor, és nem azért, 
mert már száz év előtt felvilágosodott volt a kor, mely felvilágosodottság azonban a valóság- 
ban csak a legelőkelőbb szellemekben élt. 


Nos én azt hiszem, hogy a villanyfényt egyáltalában nem azért találták fel, hogy néhány 
fennhéjázó a maga dísz-lakosztályait vele világítsa, hanem azért, hogy annak világossága mel- 
lett az emberiség kérdéseit megoldjuk. E kérdések egyike — és pedig nem a legjelentéktele- 
nebb, a zsidókérdés. Amennyiben ezt megoldjuk, nemcsak magunknak, de sok más szeren- 
csétlen szenvedő érdekében is cselekszünk. 


A zsidókérdés létezik. Ostobaság volna ezt tagadni. A középkornak egy idehurcolt, darab- 
ja ez, amellyel a kulturnépek a legjobb akarat mellett még ma sem tudnak végezni. Hiszen 
nagylelkű akaratukról bizonyságot tettek akkor, amikor egyen jogosítottak bennünket. A Zzsi- 
dókérdés mindenütt megvan, ahol zsidók nagyobb számban élnek. Ahol nincs, oda magukkal 


hurcolják a bevándorló zsidók. Mi természetszerűleg oda húzódunk, ahol nem üldöznek ben- 
nünket; megjelenésünk által azután jelentkezik az üldözés. Ez igaz, igaznak kell maradnia 
mindenütt, még a magasan fejlett országokban is — példa rá Franciaország — amíg a zsidó- 
kérdés politikailag megoldva nincs. A szegény zsidók most Angliába hurcolják be az antisze- 
mitizmust, Amerikába már bevitték. 


Azt hiszem, hogy értem az antiszemitizmust, amely egy sokszorosan komplikált mozga- 
lom. Ezt a mozgalmat, mint zsidó nézem, de minden gyűlöletes félelem nélkül. Felismerni 
vélem, hogy mi benne durva tréfa, közönséges kenyérirígység, öröklött előítélet, vallási tü- 
relmetlenség, de azt is, ami benne állítólagos önvédelem. A zsidókérdést nem tartom sem tár- 
sadalmi, sem vallási kérdésnek, ha még olyan és más színezetűnek is látszik. Nemzeti kérdés 
ez és hogy megoldhassuk, mindenek előtt világkérdéssé kell azt tennünk, amely a kulturnépek 
tanácsában lesz szabályozandó. 


Nép vagyunk, egy nép. 


Mindenütt becsületesen megkíséreltük, hogy a bennünket körülvevő népek közösségébe 
beolvadjunk, csak őseink hitét őrizve meg. Nem engedik meg nekünk. Hiába vagyunk hű, 
némely helyen még túlzó hazafiak, hiába hozzuk ugyanazon pénz és véráldozatokat, mint 
polgártársaink, hiába igyekszünk hazánk dicsőségét a művészetek és tudományok terén, gaz- 
dagságát kereskedelem és forgalom útján emelni. Hazáinkban, amelyekben pedig mi is már 
évszázadok óta lakunk, idegeneknek néznek bennünket; gyakran olyanok, akiknek a nemzet- 
sége még nem volt az országban, amikor a mi őseink itt már sóhajtottak. Hogy ki az idegen az 
országban, azt a többség nem döntheti el, hatalmi kérdés ez, mint minden a népek érintkezé- 
sében. Nem adok fel semmit szerzett jogainkból, ha mint amúgy is megbízás nélküli egyes 
egyén ezt megállapítom. A világ jelenlegi állapotában, de még beláthatatlan időn belül is a 
hatalom megelőzi a jogot. Hiába vagyunk tehát mindenütt derék hazafiak, amiként a Hugenot- 
ták is azok voltak, akiket vándorlásra kényszerítettek. Ha békében hagynának bennünket..... 


De én azt hiszem, hogy nem fognak békében hagyni bennünket. 


Elnyomás és üldözés által nem vagyunk kiirthatók. A történelem egyetlen népe sem bírt 
ki annyi küzdelmet és szenvedést, mint mi. A zsidóheccek nyomán mindig csak a férgese hul- 
lott le a zsidóság fájáról. Az erős zsidók dacosan térnek törzsükhöz, ha az üldözések kitörnek. 
Világosan lehetett ezt látni a zsidó emancipáció utáni közvetlen időkben. A szellemileg és 
anyagilag magasabban álló zsidóból teljesen kiveszett az összetartozandóság érzete. A politi- 
kai jólét bizonyos állandósulása alatt mindenütt asszimilálódunk; azt hiszem, ez nem dicstelen 
dolog. Annak az ellentmondásnak, aki a zsidófajt a maga nemzetébe beolvasztani akarná, 
gondoskodnia kellene tehát politikai jólétünk állandósításáról. És erre még egy Bismark sem 
volna képes. 


Mert mélyen a néplélekben gyökereznek az ellenünk való összes előítéletek. Aki erről 
számot akar magának adni, annak csak oda kell figyelni, ahol a nép őszintén és egyszerűen 
nyilatkozik meg: a mese és a közmondás antiszemita. A nép mindenütt egy nagy gyermek, 
amelyet természetesen nevelni lehet; de ez a nevelés legjobb esetben is oly óriási időtartamo- 
kat igényelne, hogy — amint már említettem —, más módon sokkal előbb segíthetünk ma- 
gunkon. 


Az asszimilálódás, ami alatt nem csupán a ruházkodás, bizonyos életszokásoknak és a 
nyelvnek holmi külsőségeit, de a gondolkodásban és a minden téren való egyformává válást 
értem, a zsidók asszimilálódása mindenütt csakis a vegyes házasság útján volna elérhető. Ezt 
azonban, mint szükségletet a többségnek kellene éreznie; semmi esetre sem elég a vegyes 
házasságot törvényileg megengedettnek nyilvánítani. A magyar liberálisok, akik ezt most 
megtették, érdekes tévedésben leledzenek. És ezt az elvileg berendezett vegyes házasságot mi 


sem illusztrálja jobban az első esetek egyikénél: egy kikeresztelkedett zsidó feleségül vett egy 
zsidó nőt. Ám a házasságkötés mostani formájáért vívott harc sokszorosan elmérgesítette a 
keresztények és zsidók közötti ellentéteket, és ezzel többet ártott, mint használt a fajkevere- 
désnek. Aki a zsidóknak a beolvadás általi megsemmisülését őszintén kívánja, csak egy lehe- 
tőséget ismerhet ennek elérésére. A zsidóknak előbb olyan közgazdasági hatalomra kellene 
szert tenniök, hogy ennek révén a régi társadalmi előítéletek leküzdhetők legyenek. A példát 
erre az arisztokrácia szolgáltatja, amelynél leggyakrabban fordulnak elő vegyes házasságok. 
Az ócska nemesi címer zsidópénzzel aranyoztatja be magát, és e műveletnél zsidócsaládok 
merülnek alá. De miképp alakulna ez a jelenség a közepesebb rétegeknél, ahol a zsidókérdés- 
nek a főfészke van, mert hisz a zsidónép középosztálybeli nép. Itt a hatalomnak előzetes meg- 
szerzése egyet jelentene a zsidók gazdasági egyeduralmával — aminek hamis megállapításá- 
val már most is találkozunk. És ha a zsidók mai hatalma is már oly elkeseredett jajkiáltásokat 
vált ki az antiszemitákból, mekkora kitörések következnének még be ezen hatalom további 
emelkedésével! A beolvadásnak egy ilyen előfeltétele nem volna elérhető, mert ez a többség- 
nek egy nem rég még megvetett kisebbségtől való leigázását jelentené, amely nincs birtoká- 
ban a katonai és adminisztratív hatalomnak. A zsidók beolvadását ezért az állandó nyugodt 
fejlődés útján is valószínűtlennek tartom. A jelenleg antiszemita országokban igazat fognak 
nekem adni. A többi országban, ahol a zsidók pillanatnyilag jól érzik magukat, fajtestvéreim 
valószínűleg a leghevesebben fogják támadni megállapításaimat. Csak akkor hisznek majd 
nekem, ha újból részük lesz zsidóheccekben. És minél tovább várat magára az antiszemitiz- 
mus, annál dühösebben kell kitörnie. A látszólagos biztonságtól vonzott zsidók beözönlése, 
valamint a bennszülött zsidók feltörekvő osztály-mozgalma azután együttesen hatalmasan 
hatnak közre a felfordulás siettetésére. Nincs egyszerűbb ennél a logikai következetésnél. 


Az a tény azonban, hogy semmivel sem törődve és csakis az igazságot követve szűröm le 
ezt a következtetést, bizonyára rám fogja zúdítani a kedvezőbb viszonyok között élő zsidók 
ellentmondását és ellenséges érzületét. Amennyiben csak egyes korlátolt vagy gyáva egyének 
féltett magánérdekéről volna szó, megvető mosollyal tehetném túl magam rajtuk. Mert a sze- 
gények és elnyomottak ügye fontosabb. De elejét akarom venni helytelen feltevések keletke- 
zésének, nevezetesen abban az irányban, mintha ennek a tervnek a megvalósulása esetén a 
gazdag zsidók vagyonukban bármi sérelmet szenvedhetnének. Ezért a kérdés vagyonjogi ré- 
szét részletesen akarom kifejteni. Ha ellenben az egész gondolat nem jut túl az irodalom hatá- 
rain, úgy amúgy is minden a régiben marad, 


Komolyabb lenne az az ellenvetés, hogy az antiszemiták malmára hajtom a vizet azzal a 
megállapításommal, hogy mi egy nép vagyunk. Hogy én a zsidók asszimilálódását — ahol az 
folyamatban van, megakasztom, ahol pedig már megtörtént, ott utólag — veszélyeztetem, már 
amennyire nékem, mint egyedül álló írónak egyáltalában módomban van, valamit megakasz- 
tani vagy veszélyeztetni. 


Ez a kifogás nevezetesen Franciaországban fog elhangzani. Más helyről is várom, de egy- 
előre csak a francia zsidóknak akarok már előre válaszolni, mert ők szolgáltatják a legerősebb 
példát. 


Bármennyire is tisztelem a személyiséget, úgy az államférfiú, feltaláló, művész, bölcsész 
vagy hadvezér erős egyéni személyiségét, mint az emberek egy történelmi csoportjának az 
össz-személyiségét, amelyet népnek nevezünk, még sem siratom megsemmisülésüket. Aki 
meg tud, meg akar, és akinek meg muszáj semmisülnie, az semmisüljön meg. A zsidók népi- 
egyénisége nem tud, nem akar és nem kénytelen megsemmisülni. Nem tud megsemmisülni, 
mert külső ellenségek összetartják. Nem akar megsemmisülni, erről két ezer éven át szörnyű 
szenvedések közepette tett bizonyságot. Nem kell megsemmisülnie, ezt ebben az iratban 
igyekszem bebizonyítani, sok más zsidó után, kik nem adták fel ebbéli reményüket. Egész 


ágak elhalhatnak, lehullhatnak a zsidóság fájáról, a fa azonban él. 


Ha tehát az összes francia zsidók, vagy néhányan közülük tiltakoznának ezen tervezet el- 
len, mert ők már , asszimilálódtak" volna, úgy egyszerűen ezt felelem nekik: az egész ügyhöz 
semmi közük, ők izraelita vallású franciák, nagyszerű! Ez azonban a zsidóknak a belső ügye. 


Nos az általam javasolt állam-létesítő mozgalom az izr. vallású franciáknak époly keveset 
ártana, mint a többi országok "asszimilált" zsidóinak. 


Ellenkezőleg, hasznukra válna, hasznukra. Mert így , chromatikus funkciójukban," hogy 
Darvin szavával éljek, nem volnának többé háborgatva. Nyugodtan asszimilálódhatnának, 
mert a mostani antiszemitizmus örök időkre nyugvó pontra jutna. És el is fogják nekik hinni, 
hogy lelkük legbensőbbjéig asszimilálódtak, ha a zsidóállam a maga tökéletesebb berendezé- 
sével valósággá lett és ők mégis megmaradnak ott, ahol most laknak. Az , asszimilálódottak" 
még több előnyt húznának a fajukhoz hű zsidók távozásából, mint a keresztény polgárok. 
Mert az , asszimilálódottak" megszabadulnának a zsidó proletariátus nyugtalanító, kiszámítha- 
tatlan, elkerülhetetlen versenyétől, amely proletáriátust a politikai üldözés és a gazdasági 
nyomor helyről helyre, országról országra kerget. Ez a mozgó proletáriátus szilárd pontot ta- 
lálna. Most bizonyos keresztény állampolgárok — antiszemitáknak nevezik őket — dühöng- 
hetnek az idegen zsidók beözönlése miatt. Az izraelita állampolgárok ezt nem tehetik, habár 
őket sokkal érzékenyebben sújtja a dolog, mert őket nyomja első sorban a velük egyforma 
gazdasági egyének versenye, kik ezenfelül még az antiszemitizmust is behurcolják vagy a már 
meglévőt erősítik. Az asszimiláltaknak titkolt keserve ez, amely , jótékonysági" intézmények- 
ben kapkod levegő után. Kivándorlási egyesületeket alapítanak a bevándorló zsidók számára. 
Komikusnak lehetne mondani ezt az ellentétes színű jelenséget, ha nem szenvedő emberek 
bőrére menne a dolog. Ezen segítő egyesületek némelyike nem az üldözött zsidók érdekében 
hanem azok érdeke ellen létezik. A legszegényebbekkel csak minél gyorsabban, minél távo- 
labbra el! És így figyelmes vizsgálódás mellett azt a felfedezést tesszük, hogy némely látszó- 
lagos zsidóbarát tulajdonképen egy jótékonysági jelmezbe bújtatott zsidószármazású antisze- 
mita. 


De a tényleg jószándékú férfiak gyarmatosító kísérletei sem váltak be eddig, dacára an- 
nak, hogy érdekes kísérletek voltak. Nem hiszem, hogy akár az egyiknél, akár a másiknál 
csupán sportról lett volna szó; hogy ez vagy amaz szegény zsidókat vándoroltatott, amint 1o- 
vakat szokás futtatni. Ehhez mégis túlkomoly és túlszomorú volna az ügy. Érdekesek annyi- 
ban voltak e kísérletek, amennyiben kicsiben a zsidóállam-eszme gyakorlati előfutárjaiként 
jelentkeznek. Sőt hasznosak is voltak annyiban, amennyiben közben hibák történtek, ame- 
lyekből a nagybani megvalósításnál tanulhatunk. Természetesen kárt is okoztak ezek a kísér- 
letek. Az antiszemitizmusnak új vidékekre való átültetését, ami szükségszerű folyománya egy 
ilyen mesterséges beözönlésnek, — még a legkisebb hátránynak tartom. Nagyobb baj az, 
hogy a ki nem elégítő eredmények maguknál a zsidóknál is kételyt támasztottak a zsidó em- 
beranyag használhatóságát illetőleg. 


Ezt a kételyt azonban az értelmeseknél a következő egyszerű érveléssel lehet eloszlatni: 
ami kicsiben nem célszerű vagy kivihetetlen, annak nem kell okvetlenül ilyennek lenni a 
nagybani kivitelnél. Egy kisebb vállalat ugyanazon feltételek mellett veszteséggel járhat, ame- 
lyek mellett egy nagy vállalat kifizetődik. Egy patak csónakkal sem hajózható; a folyó, 
amelybe ömlik, tekintélyes vas járműveket hord a hátán. 


Senki sem elég erős, vagy gazdag ahhoz, hogy egy népet egyik lakóhelyről egy másikra 
telepítsen át. Erre csak egy eszme képes. Az állam-eszmének bizony megvan ez az ereje. A 
zsidók történelmük egész éjszakáján keresztül nem szüntek meg ezt a királyi álmot álmodni: 
"Jövő esztendőre Jeruzsálemben!", ez a régi jelszavunk. Nos, most arról van szó, megmutatni, 
hogy az álomból nappali világosságú gondolat válhat. 


E végből mindenek előtt tabula rasat kell csinálni a lelkekben, némely ósdi, idejét múlta, 
Zavaros, korlátolt felfogásból; így dohos agyak első sorban azt fogják hinni, hogy a vándor- 
lásnak a kultúrából ki a pusztaságba kell történnie. Nem igaz! A vándorlás a kultúra kellős 
közepében történik. Nem szállunk vissza alacsonyabb fokra, de magasabbra emelkedünk. 
Nem költözünk sárból épült kunyhókba, hanem szebb és modernebb házakba, melyeket újon- 
nan építünk, és melyeket háborítatlanul birtokolunk. Nem veszítjük el megszerzett javainkat, 
hanem értékesebbé tesszük azokat. Szerzett jogokat csak előnyösebb jogok ellenében adunk 
el. Nem szakadunk el kedvenc szokásainktól, hanem újra megtaláljuk azokat. Nem hagyjuk el 
a régi házat, míg az új el nem készült. Mindig csak azok mennek el, akik biztosak benne, hogy 
ezzel helyzetükön javítanak. Legelőször a kétségbeesettek, azután a szegények, majd a jólét- 
ben élők, végül a gazdagok. Akik előre mentek, a magasabb osztályba emelkedtek, mire ez a 
maga hozzátartozóit utánuk küldi. A vándorlás egyidejűleg emelkedő osztálymozgalommal 
jár. És a kivonuló zsidók mögött nem keletkeznek gazdasági zavarok, válságok és üldözések, 
hanem kezdetét veszi az elhagyott országokban a jólétnek a korszaka. A keresztény állampol- 
gárok belső vándorlása következik be a zsidók által feladott állásokba. A lefolyás lassú, min- 
den rázkódtatás nélküli és már a kezdete — az antiszemitizmusnak a vége. A zsidók becsült 
barátokként távoznak, és ha egyesek azután visszatérnek, a civilizált országokban ép oly jó- 
akarattal fogják fogadni és kezelni, mint más idegen állampolgárokat. Ez a vándorlás nem is 
menekülés, hanem a nyilvános közvélemény ellenőrzése mellett rendezett elvonulás. A moz- 
galom nemcsak hogy tökéletesen törvényes eszközökkel indítandó meg, de egyáltalában kizá- 
rólag az érdekelt kormányok barátságos támogatásával vihető keresztül, melyek belőle lénye- 
ges előnyöket húznak. 


Az eszme tisztaságához és kivitelének erejéhez biztosítékok szükségesek, amelyek csak 
úgynevezett , erkölcsi" vagy , Jogi" személyekben találhatók fel. E két megjelölést, melyeket a 
jogászi nyelvben gyakran felcserélnek, külön akarom kezelni. Mint erkölcsi személyiséget, 
mely a magán-vagyonjogi körzeten kívül eső jogoknak az alanya, a Society of Jews-t állítom 
fel. Mellette áll, mint jogi személy a Jewish Company, amely mint kereskedelmi vállalat mű- 
ködik. 

A magánegyén, aki csak célzást is tenne egy ilyen óriás vállalkozásra, csaló vagy őrült le- 
hetne. Az erkölcsi személyiség tisztaságáért tagjainak jelleme kezeskedik. A jogi személy 
megfelelő erejét annak tőkéje igazolja. 


Az eddigi előre bocsájtott megjegyzésekkel csak a kifogások első raját akartam egész fut- 
tában kivédeni, amelyeket már maga a szó , zsidóállam" felszínre fog vetni. A továbbiakban 
több nyugalommal fogunk tárgyalni, más ellenvetéseket leküzdeni és némely már érintett 
gondolatot alaposabban kifejteni, ha a nehézkesség iratom érdekében, amelynek repülni kell, 
lehetőség szerint kerülendő is lesz. Rövid, aforisztikus fejezetek felelnek meg legjobban en- 
nek a célnak. 


Ha egy régi építmény helyére új épületet akarok emelni, előbb rombolnom kell, és azután 
építeni. Ezt az okos sorrendet tehát be fogom tartani. Az általános részben első sorban a fo- 
galmak tisztázandók, ósdi, dohos föltevések eltakarítandók, a politikai és nemzetgazdasági 
előfeltételek megállapítandók és a terv kifejtendő. 


A különös részben, amely három főfejezetre oszlik, a kivitelt kell bemutatnom. Ezek a fő- 
fejezetek: Jewish Company, Helyicsoportok és Society of Jews. A Societynak ugyan előbb 
kell megalakulnia és a Companynak utoljára; de a tervezetben a fordított sorrend lesz ajánla- 
tos, mert a pénzügyi kivihetőséggel szemben fognak a legnagyobb aggodalmak felmerülni, 
amelyeket tehát elsősorban kell megcáfolni. 


A zárszóban azután a további esetleges ellenvetésekre kell még az utolsó találatot megad- 
nom. Zsidó olvasóim kísérjenek, türelemmel végig. Némelyiknél a kifogások más sorrendben 

fognak felvetődni, mint ahogy én azokat itt megcáfolni igyekszem. Aki azonban aggályait 
okosan legyőzte, az álljon az ügy szolgálatába. 


Bár az értelemhez szólok, mégis jól tudom, hogy az értelem egymagában nem elegendő. 
Öreg rabok nem szívesen mennek ki a börtönből. Majd meglátjuk, hogy az ifjúság, amelyre 
szükségünk van, túlnőtt-e már rajtunk; az ifjúság, amely az öregeket magával ragadja, erős 
karjain kiviszi és az értelem indokait lelkesedéssé alakítja át. 

Általános rész. 


A zsidókérdés. 


A zsidók nyomorúságos helyzetét senki sem fogja tagadni. Mindenütt, ahol jelentéke- 
nyebb számban élnek, többé-kevésbé üldözik őket. Az egyenjogúsításukat majdnem minde- 
nütt hatályon kívül helyezték, ha a törvényben még létezik is. A középmagasságú állások a 
hadseregben, a köz és magánhivatalokban már elérhetetlenek rájuk nézve. A kereskedelmi 
forgalomból ki akarják őket szorítani: , Ne vásároljatok zsidóknál!" 


A támadások a parlamentekben, gyűléseken, sajtóban, templomi szószékeken, az utcán, 
utazás közben, — bizonyos szállodákból való kizárás — de sőt a szórakozóhelyeken is napról 
napra szaporodnak. Az üldözések országok és társadalmi körök szerint különböző jellegűek. 
Oroszországban zsidófalvakat sarcolnak meg, Németországban alkalomadtán elverik a zsidó- 
kat, Ausztriában az antiszemiták az egész nyilvános életet terrorizálják, Algériában vándor- 
hecc-szónokok lépnek fel, Párisban az úgynevezett jobb társaság begombolódzik, a körök 
elzárkóznak a zsidók elől. Az árnyalatok számtalanok. Különben ne próbáljuk itt fájdalmasan 
felsorolni az összes zsidó panaszokat. Nem akarunk egyes sérelmeknél időzni, bármily fáj- 
dalmasak is azok. 


Nincs szándékomban magunk iránt megilletődött hangulatot kelteni. Minden ilyen törek- 
vés hiábavaló és méltatlan, Elég lesz a következő kérdéseket intézni a zsidókhoz: Igaz-e, hogy 
ott, ahol jelentékenyebb számban élünk, a zsidó ügyvédek, orvosok, mérnökök, tanítók és 
minden fajtájú alkalmazottaknak a helyzete mind elviselhetetlenebb lesz? Igaz-e, hogy egész 
zsidó középosztályunk erősen veszélyeztetve van? Igaz-e, hogy gazdagjaink ellen lángra lob- 
bantják a köznép minden szenvedélyét? Igaz-e, hogy a mi szegényeink sokkal többet szen- 
vednek, mint bármely proletariátus ? 


Azt hiszem, a nyomás mindenütt megvan. A gazdaságilag legmagasabban álló osztályok- 
nál kényelmetlenséget okoz. A középső rétegeknél tompító szorongatottságot jelent. Az alsó 
osztályoknál a legtisztább kétségbeesés. 


Tény az, hogy mindenütt ugyanaz a cél, és ez, abban a klasszikus berlini jelszóban foglal- 
ható össze: , Ki a zsidókkal!" 


A zsidókérdést most a legszűkebb formájában állítom fel és kérdem: Ki kell-e már men- 
nünk és hová? 


Vagy maradhatunk-e még, és meddig? 


Végezzünk előbb a maradás kérdésével. Számíthatunk-e jobb időkre, lehetünk-e türe- 
lemmel, Istenbe vetett hittel várva, hogy a föld fejedelmei és népei kegyesebb hangulattal 
lesznek irányunkban? Én azt mondom, hogy az áramlat változására nem számíthatunk. Miért? 
A fejedelmek, még ha szívükhöz ép oly közel állanánk is, mint a többi polgárok, nem tudnak, 
bennünket megvédeni. A zsidógyűlöletet csak fokoznák, ha a zsidókkal szemben túl sok jó- 
akaratot tanúsítanának. És ezalatt a , túlsok" alatt kevesebbet kell érteni, mint amire minden 
egyszerű polgárnak vagy minden néptörzsnek igénye van. 


A népek, amelyek között zsidók laknak, egyenként és összességükben, leplezetten vagy 
leplezetlenül mind antiszemiták. 


Az egyszerű népnek nincs, és nem lehet történelmi érzéke. Nem tudja, hogy a középkor 
bűnei most az európai népekre hatnak vissza. Azok vagyunk, amikké a gettókban formáltak 
bennünket. A pénzüzletek terén kétségtelenül bizonyos felsőbbségre tettünk szert, mert a kö- 
zépkorban erre az üzletágra szorítottak berniünket. Most ugyanaz a jelenség ismétlődik, 

Megint a pénzüzletre szorítanak bennünket, — aminek most tőzsde a neve — mert minden 
más kereseti ágat elzárnak előlünk. Ha azonban a tőzsdén vagyunk, ez megint csak újabb for- 
rása lesz megvetettségünknek. Közben fáradhatatlanul termeljük a közép-intelligenciát, 
amelynek nincs elhelyezkedési lehetősége, és emiatt ép oly társadalmi veszedelmet képez, 
mint a folyton gyarapodó vagyonok. A művelt és vagyontalan zsidók most mind a szocializ- 
mus karjaiba kerülnek. A szociális háborúnak ezért mindenesetre a mi hátunkon kellene le- 
folynia, mert úgy a kapitalista, mint a szocialista táborban a legexponáltabb pontokon mi ál- 
lunk. 


A megoldás eddigi kísérletei 


Azok a mesterséges eszközök, melyeket a zsidó nyomor leküzdésére eddig alkalmaztak, 
vagy túl kicsinyesek voltak, — mint a különböző gyarmatosítások — vagy helytelenek voltak, 
mint például azok a kísérletek, melyek arra irányultak, hogy a zsidókból mostani hazájukban 
parasztokat neveljünk. Mert mit értünk el vele, ha néhány ezer zsidót más vidékre helyeztünk 
át? Vagy boldogulnak, akkor vagyonukkal együtt megszületik az antiszemitizmus — vagy 
azonnal tönkremennek. Azokkal az eddigi kísérletekkel, melyek a szegény zsidóknak más 
országokba való elvezetésére irányultak, már előzőleg foglalkoztunk. Az átültetés 
semmiesetre sem elegendő és nem célravezető, ha ugyan nem egyenesen cél-ellenes. A meg- 
oldást ezzel csak elnapoljuk, elodázzuk, sőt talán meg is nehezítjük. 


Aki azonban a zsidókból földművesparasztokat akar nevelni, az csodálatos tévedésben le- 
ledzik. A paraszt ugyanis egy történelmi alak; ez legjobban felismerhető ruházatán, amely a 
legtöbb országban több száz év előtti, valamint munkaeszközein, melyek pont ugyanolyanok, 
mint ősapái idejében voltak. Ekéje ugyanaz, a kötényéből szórja a vetőmagot, a hagyományos 
kaszával arat, és rudakkal csépel. De tudjuk, hogy minderre ma gépek vannak. Az agrárkérdés 
15 csak gépkérdés. Amerikának győznie kell Európán, amiként a nagybirtok kipusztítja a kis- 
birtokot. 


A paraszt tehát egy kihalásra ítélt alak. Ha a parasztot mesterségesen konserválják, úgy ez 
ama politikai érdekekből történik, amelyeket szolgálni az ő feladata. Új parasztokat a régi 
recept szerint teremteni akarni lehetetlen és ostoba vállalkozás, Senki sem elég erős vagy gaz- 
dag ahhoz, hogy a kultúrát erőszakosan visszasrófolja. Már az elavult kultur-állapotoknak 
fenntartása is óriási feladat, amely célra még az autokratikusan kormányzott államnak minden 
hatalmi eszköze is alig elegendő. 


Fel akarják tehát tételezni az intelligens zsidóról, hogy régi vágású paraszttá válna? Ez ép 
úgy festene, mintha a zsidónak azt mondanák: Itt egy kézíj, menj a csatába! Mit? Íjjal, mikor a 
többiek kiskaliberű fegyverekkel és Krupp-féle ágyukkal rendelkeznek? A zsidók, akiket el 
akarnak parasztosítani, nagyon helyesen teszik, ha ilyen körülmények között nem mozdulnak 
helyükről. A kézíj szép fegyver, és elégikus hangulatot kelt bennem, ha időm van hozzá. De a 
múzeumba való ! 


Vannak persze vidékek, ahol a kétségbeesett zsidók még a mezőre is kimennek, vagy leg- 
alább kimennének. Es épen ezek a vidékek, — mint például Oroszország és Németország né- 
mely tartománya — az antiszemitizmus legfőbb fészket. 


Mert a világboldogítók, akik a zsidókat szántani küldik, megfeledkeznek egy igen fontos 
személyiségről, akinek nagyon sok beleszólni valója van. És ez a paraszt. A parasztnak is tö- 
kéletesen igaza van. A földadó, a bizonytalan terméskilátások, az olcsóbban dolgozó nagybir- 
tokosok nyomása, és különösen az amerikai verseny eléggé elkeserítik az életét. A gabona- 
vámokat pedig nem lehet a végtelenségbe emelni. A gyári munkást sem lehet az éhenhalásnak 
kitenni, sőt tekintettel folyton emelkedő, politikai befolyására, mind több és több figyelemmel 
kell irányában lenni. 

Mind ezek a nehézségek eléggé ismertek, ezért csak futtában érinteni őket. Csak rá akar- 
tam mutatni, hogy mily értéktelenek voltak az eddigi, ismert szándékból — a legtöbb esetben 
becsületes szándékból is — végzett kísérletek. Sem az elvezetés, sem a proletariátusunk szel- 
lemi színvonalának mesterséges leszorítása nem segíthet. Az asszimilálódás csoda szerével 
már foglalkoztunk. 


Így nem lehet az antiszemitizmust leküzdeni. Nem szüntethető az meg, amíg annak okai 
nincsenek megszüntetve. De vajon meg lehet-e ezeket szüntetni? 


Az antiszemitizmus okai. 


Nem beszélünk többé az érzelmi okokról, régi előítéletekről és korlátoltságokról, hanem 
az antiszemitizmus politikai és gazdasági okairól. A mi mai antiszemitizmusunkat nem szabad 
összetéveszteni az előbbi idők vallási színezetű zsidógyűlöletével, ha egyes országokban még 
most is vallási színezetűnek látszik is. A zsidóellenes mozgalomnak nagy vonása ma egészen 
más. Az antiszemitizmus főországaiban ez a zsidó-emancipációnak a következménye. Mikor 
a kulturnépek a kivételes törvények embertelenségét belátták, és bennünket szabadon 
bocsájtottak, a szabadság túlkésőn érkezett. Törvénnyel már nem voltunk emancipálhatók 
eddigi lakhelyeinken. A gettóban sajátságos módon középosztálybeli néppé fejlődtünk, és 
mint a középosztály, félelmetes versenytársként kerültünk onnan ki. Az emancipáció után így 
a burzsoázia gyűrűjébe kerültünk, és itt kettős nyomásnak voltunk kitéve: belülről és kívülről. 
A keresztény burzsoázia szívesen dobna oda bennünket áldozatul a szocializmusnak; ez ter- 
mészetesen keveset használna. 


A zsidók törvénybe foglalt emancipációját még sem lehet hatályon kívül helyezni. Nem- 
csak azért, mert ez a modern öntudattal ellenkeznék, hanem azért sem, mert ezzel az összes 
zsidókat, gazdagot és szegényt egyaránt a felforgató pártok ölébe kergetnék. 


Tulajdonképen nem tehetnek ellenünk semmi hathatósat. Régebben elvették a zsidóktól 
ékszereiket. Mikép akarnák ma megfogni az ingó vagyont? Nyomtatott papírdarabokban fek- 
szik az, melyek valahol a nagyvilágban, talán épen a keresztény pénz-szekrényekben vannak 
elzárva. Természetesen lehetséges volna a bankok, vasutak, mindennemű ipari vállalatok 
részvényeit és elsőbbségi kötvényeit adókkal sújtani, ahol a progresszív jövedelmi adó fenn- 
áll, ott az ingó vagyon egész komplexumához hozzá lehet férni. De minden ilyesféle kísérlet 
nem irányulhat kizárólag a zsidók ellen, és ahol mégis megkísérelnék, ott azonnal gazdasági 
válságok következnének be, melyek semmi esetre sem szorítkoznának a legelső sorban sújtott 
zsidókra. 


A zsidókon való felülkerekedés eme lehetetlensége csak erősíti, és elmérgesíti a gyűlöle- 
tet. A nép körében napról napra, óráról órára nő az antiszemitizmus, és még tovább kell nőnie, 
mert okai továbbra is fennállnak és nem küszöbölhetők ki. A távolabbi ok az, hogy a közép- 
korban elveszítettük asszimilálódó képességünket, a közvetlen ok pedig az, hogy túltermelé- 
sünk van középintelligenciában, amelynek nincs elhelyezkedési, sem emelkedési lehetősége, 
nevezetesen nincs egészséges levezetődése és nincs egészséges emelkedése. Lefelé felforga- 
tókká proletárosodunk el, minden forradalmi pártnak az altisztjeit mi szolgáltatjuk és egyide- 
jüleg félelmetesen nő pénzhatalmunk. 


Az antiszemitizmus hatása 


A ránk nehezedő nyomás nem tesz jobbakká bennünket. Nem vagyunk mások, mint a 
többi emberek. Nem szeretjük ellenségeinket, ez egészen igaz. De csak az hányhatja ezt sze- 
münkre, aki önmagát legyőzni képes. A nyomás természetesen ellenséges érzületet vált ki 
belőlünk elnyomóinkkal szemben, és ellenséges érzületünk viszont fokozza a nyomást. Ebből 
a körforgásból lehetetlen kikerülni. 

, Mégis!" mondják majd a lágyszívű rajongók, mégis lehetséges. És pedig az embereknek 
majdan bekövetkezendő jósága által. 


Valóban be kell-e még bizonyítanom, hogy mily szentimentális üres fecsegés ez? Aki az 
állapotok javulását az összes emberek jóságára akarná alapítani, az tényleg utópiát írna! 


Beszéltem már az , asszimilálódásunkról". Egy pillanatra sem állítom, hogy kívánatosnak 
tartom ezt. A mi nép-egyéniségünk történelmileg túldicső, és minden lealacsonyítás dacára 
túlmagasztos, semhogy megsemmisülését kívánni lehetne. De talán beolvadhatnánk minde- 
nütt nyomtalanul a bennünket körülvevő népekbe, ha csak két nemzedéken át békében hagy- 
nának bennünket. Nem fognak bennünket békében hagyni. A türelmesség rövid korszakai 
után újból és újból feltámad az ellenünk való gyűlölet. Boldogulásunk és nyugalmunk valami 
izgató hatással lehet környezetünkre, mert a világ sok évszázad óta hozzá volt szokva, hogy 
bennünk a szegények legmegvetettebbjeit lássa. Emellett tudatlanságból vagy szüklelküségből 
nem veszik észre, hogy jólétünk bennünket zsidóságunkban gyengít, és sajátosságainkat kiirt- 
ja. Csak a nyomás szorít bennünket újból az ősi törzshöz, csak környezetünk gyűlölete tesz 
bennünket újból idegenekké. 


Így — ha akarjuk, ha nem — egy észrevehető összetartozandóságú történelmi csoportot 
képezünk, és az 15 maradunk. 


Nép vagyunk — az ellenség akaratunk ellenére azzá tesz bennünket, amint az mindig így 
volt a történelemben. A szorongattatás idejében összeállunk, és ekkor hirtelenül felfedezzük 
erőnket. Igenis, megvan az erőnk ahhoz, hogy államot, még pedig egy mintaállamot alkos- 
sunk. Rendelkezünk mindazon személyi és tárgyi kellékek felett, amelyek ahhoz szükségesek. 


Helyén való volna már itt az , emberanyagunkról", — amint azt ez a kissé nyers kifejezés 
mondja — beszélni. De előbb ismertetnem kell a tervnek fővonásait, mert hiszen, mindenben 
erre történik majd hivatkozás. 


A terv. 


Az egész terv végtelenül egyszerű a maga alap-formájában, de annak is kell lennie, ha 
igényt tart arra, hogy mindenki megérthesse. 


Adjanak nekünk szuverenitást a földkerekségének egy, a mi igazolt népi szükségleteink- 
nek megfelelő darabján, minden egyébről magunk fogunk gondoskodni. 


Egy új szuverenitásnak a keletkezése nem nevetséges és nem lehetetlen valami. Hiszen 
napjainkban tapasztaltuk azt népeknél, amelyek nem középosztálybeli népek, mint amilyen mi 
vagyunk, hanem szegényebbek, műveletlenek és ezért gyöngébbek nálunknál. Az antiszemita 
országok kormányainak élénk érdeke, hogy nekünk ezt a szuverenitást megteremtsék. 


Az elvben egyszetű, a kivitelben bonyolult feladat számára két nagy szervet kell teremte- 
ni: a Society of Jews és a Jewish Company-t. 


Amit a Society of Jews tudományosan és politikailag előkészített, azt a Jewish Company 
gyakorlatilag megvalósítja. 


A Jewish Company gondoskodik a kivándorló zsidók minden vagyoni érdekeinek lebo- 
nyolításáról és szervezi az új országban a gazdasági forgalmat. 


A zsidók kivonulását, mint már említettük, nem szabad hirtelen lefolyásúnak elképzelni. 
Lassú lesz a folyamat, és évtizedekig fog eltartani. Legelőször a legszegényebbek fognak ki- 
menni, kik a földet művelhetővé fogják tenni. Előre megszabott terv szerint, utakat, hidakat, 
vasutakat fognak építeni, sürgöny-hálózatot létesítenek, folyókat szabályoznak és a maguk 
otthonaikat megépítik maguknak. Munkájuk meghozza a forgalmat, a forgalom a vásárokat, a 

vásárok új telepeseket csábítanak. Mert mindenki önként jön, saját költségére és veszélyére. A 
munka, melyet a földbe fektetünk, emeli az ország értékét. A zsidók hamar be fogják látni, 
hogy az eddig gyűlölt és megvetett vállalkozói szellemük számára egy új, állandó terület nyílt 
meg. 


Ha ma akarunk egy országot alapítani, nem szabad úgy eljárnunk, amint az ezer év előtt 
egyedül lehetséges lett volna. Ostobaság volna régi kulturszinvonalra visszatérni, amint azt 
némely cionisták kívánják. Ha például abba a helyzetbe jutnánk, hogy egy országot a vadál- 
latoktól kellene megtisztítani, ezt nem az ötödik századból való európaiak módjára cseleked- 
nők. Nem vonulnánk ki egyenkint lándzsával és dzsidával a medvék ellen, hanem rendeznénk 
egy víg vadászatot, egy helyre terelnők a bestiákat, és azután egy melinitbombát dobnánk 
közéjük. 

Ha építkezni akarunk, nem fogunk gyámoltalan cölöpépítményeket emelni egy tengerpar- 
ton, hanem úgy fogunk építeni, ahogy az most szokás. Merészebben és fenségesebben fogunk 
építeni, mint bármikor ez előtt. Mert mi olyan eszközök felett rendelkezünk, melyeket a törté- 
nelem még nem ismert. 


Legalsóbb gazdasági rétegeinket lassankint követni fogják a hozzájuk legközelebb álló 
osztályok. Akik most kétségbeesés előtt állanak, azok mennek legelőször. Vezetni fogják őket 
mindenütt üldözött középintelligenciánk, melyet oly nagy mértekben termelünk. 


A zsidóvándorlás kérdését ez az irat általános vita tárgyává kívánja tenni. De ez nem je- 
lenti azt, hogy szavazás alá bocsássuk a dolgot. Ezzel az ügy előre el volna veszve. Aki nem 
akar velünk jönni, az itt maradhat. Egyes egyének ellentmondása közömbös. 


Aki jönni akar, sorakozzék zászlónk alá és küzdjön érte szóval, tollal és tettel. 


A zsidók, akik állameszménk híveinek vallják magukat, a Society of Jews körül csoporto- 
sulnak. Ez által a Society tekintélyt nyer a kormányokkal szemben ahhoz, hogy a zsidók ne- 
vében beszélhet és cselekedhet. A Societyt, hogy népjogi analógiát használjak, államalkotó 
hatalomnak ismerik el. És ezzel már meg is alakult volna az állam. 


Ha már most a hatalmak készeknek nyilatkoznak a zsidó népnek egy semleges ország fe- 
letti szuverenitást megadni, a Society tárgyalni fog a felajánlott ország felől. Két terület jöhet 
számításba: Palesztina és Argentinia. Mindkét helyen történtek figyelemre méltó gyarmatosító 
kísérletek. Mindenesetre a lassú zsidó beszivárgás hamis elvei szerint. A beszivárgásnak min- 
denütt rosszul kell végződnie. Mert szabályszerűleg bekövetkezik a pillanat, amikor a kor- 
mány a magát veszélyeztetve érző lakosság nyomására a zsidók további beözönlését megaka- 
dályozza. A kivándorlásnak tehát csak akkor van értelme, ha annak alapja a mi biztosított 
szuverenitásunk. 


A Society of Jews tárgyalni fog a jelenlegi ország-fennségekkel és pedig az európai ha- 
talmak protektorátusa alatt, amennyiben ezek az ügy iránt megértést mutatnak. Az ország je- 
lenlegi fennségeinek óriási előnyöket biztosíthatnánk, átvehetnők államadóságaik egy részét, 
közlekedési utakat építenénk, amikre magunknak is szükségünk van, és még egyéb tekintet- 
ben válnánk hasznukra. De már magával a zsidóállam keletkezésével nyernének a szomszédos 
országok, mert egy földrésznek az új kultúrája úgy nagyban, mint kicsinyben emeli a kör- 
nyéknek az értékét. 


Palesztina vagy Argentinia? 


Palesztinát vagy Argentiniát részesítsük-e előnyben? A Society azt fogja venni, amit ad- 
nak neki, és ami mellett a zsidónép közvéleménye meg fog nyilatkozni. A Society mind a két 
tényt szem előtt fogja tartani. 

Argentinia a föld egyik természetileg leggazdagabb országa, nagy kiterjedésű sík felület- 
tel, gyér népességű és mérsékelt klímájú. Az argentiniai köztársaságnak legnagyobb érdeké- 
ben állana, hogy javunkra területének egy részéről lemondjon. A mostani zsidó beszivárgás 
természetesen lehangoltságot okozott ott; fel kellene Argentiniát az új zsidó vándorlás lénye- 
ges különbségei felől világosítani. 


Palesztinia a mi felejthetetlen történelmi hazánk. Ez a név egymagában hatalmasan meg- 
ragadó varázzsal lenne népünkre. Ha a szultán Ő felsége nekünk adná Palesztinát, ennek fejé- 
ben magunkra vállalhatnók Törökország pénzügyeinek teljes rendezését. Európa számára ott 
egy darab sáncot alkotnánk Ázsiával szemben, ellátnók a kultúra előőrsi szolgálatát a barbár- 
sággal szemben. Mint semleges állam, egész Európával összeköttetésben maradnánk, amely 
egész existenciánkat biztosítani volna hivatva. A kereszténység szent helyei tekintetében a 
területenkívüliség valamely népjogi formáját lehetne felállítani. Mi képeznők a szent helyek 
mellett a díszőrséget és létünkkel biztosítanók ezen kötelezettségünk betartását. Ez a díszőr- 
ség lenne a zsidókérdés megoldásának nagy szimbóluma tizennyolc ránk nézve szenvedések- 
kel telt évszázad után. 


Szükséglet, szerv, forgalom. 


Az utolsóelőtti fejezetben mondottam: , A Jewish Company szervezi az új országban a 
gazdasági forgalmat." 


Úgy érzem, hogy ehhez némi felvilágosítással tartozom. Egy tervezet, mint amilyen az 
előttünk fekvő, alapjában van veszélyeztetve, ha a , gyakorlati" emberek ellene nyilatkoznak. 
Nos a "gyakorlati" emberek rendszerint csak rutinírozták, képtelenek arra, hogy ósdi feltevé- 
sek szűk köréből kiszabaduljanak. De ellentmondásuk számít, és nagy ártalmára lehet az új 
eszmének; legalább is addig, amíg az új eszme nem elég erős ahhoz, hogy a gyakorlatiakat 
korhadt képzeteikkel együtt halomra döntse. 


Mikor a vasut-kora Európába jutott, voltak gyakorlati emberek, akik bizonyos vonalak ki- 
építését ostobaságnak mondották, , mert ott még a postakocsinak sincs elegendő utasa." Akkor 
még nem ismerték azt az igazságot, amely ma gyerekesen egyszerűnek tetszik nekünk; hogy 
nem az utasok teremtik meg a vasutat, hanem fordítva, a vasút teremti az utasokat, ami mellett 
természetesen fel kell tételezni, a szunnyadó szükséglet fennforgását. 


Az ilyen vasút-előtti , gyakorlatiak" aggodalmai közé fog tartozni, ha némelyek nem tud- 
ják elképzelni, hogy mikép lesz megteremthető a még ezután megszerzendő, még kultiválan- 
dó országban a jövevények gazdasági forgalma. Egy , gyakorlati" ember tehát körülbelül a 
következőkép fog okoskodni: 


, Megengedve, hogy a zsidók mostani helyzete sok országban tarthatatlan és hogy folyton 
rosszabb és rosszabb lesz; megengedve, hogy a kivándorlási hajlam meglesz; megengedve 
még azt is, hogy a zsidók ki is vándorolnának az új országba, miképen, és mit fognak ott ke- 
resni? Miből fognak megélni? Hiszen sok embernek a forgalmát nem lehet máról holnapra 
mesterségesen berendezni." 


Erre ez a feleletem: A forgalom mesterséges berendezéséről nincs is szó, és legkevésbé 
történjék az egyik napról a másikra. De ha a forgalmat berendezni nem is lehet, ösztönözni 
mindenesetre lehet. Mivel? Egy szükségletnek a szerve által. A szükségletet fel kell ismerni, a 
szervet meg kell teremteni, a forgalom azután magától adódik. 


Ha a zsidóknak abbeli szükséglete, hogy jobb viszonyok közzé jussanak, valódi, alapos 
szükséglet, ha ennek a szükségletnek létesítendő szerve, a Jewish Company elég hatalmas: 
akkor a forgalomnak a maga teljességében be kell állania. Ez természetesen a jövőben rejlik, 
miként a vasúti forgalom kifejlődése a harmincas évek emberei előtt is a jövőben rejlett. A 

vasutak mégis kiépültek. Szerencsésen túltették magukat a postakocsi gyakorlati embereinek 
aggályain. 

A Jewish Company. 


Alapvonások. 


A Jewish Company részben a nagy földfoglaló társaságok mintájára van berendezve, 
ha úgy tetszik, egy zsidó Chartered Company. Nem rendelkezik, azonban felségjogokkal és 
nincsenek is kizárólag gyarmatosító feladatat. 


A Jewish Company mint részvénytársaság alakul, angol jogalanyisággal, Anglia törvényei 
alapján és annak védelme alatt. Székhelye London. Hogy mekkora legyen alaptőkéje, azt most 
nem mondhatom meg. Nagyszámú pénzügyi művészeink majd kiszámítják ezt. De hogy ne 
használjak határozatlan kifejezéseket, egy milliárd márkát veszek alapul. Esetleg többre, eset- 
leg kevesebbre lesz majd szükség. A pénz előteremtésének a formájától — amiről később 
beszélek — fog függni, hogy e nagy összeg mely hányada lesz kezdetben tényleg befizetendő. 


A Jewish Company egy átmeneti intézet. Tisztára üzleti vállalat ez, amelyet a Society of 
Jewstől mindig óvatosan meg kell különböztetni. 


A Jewish Company legelső feladata, hogy a kivándorló zsidók ingatlan vagyonát, 
liguidálja. A mód, amint az történik, elejét veszi válságoknak, biztosítja mindenkinek a magá- 
ét, és lehetővé teszi a keresztény polgártársak ama belső vándorlását, amelyre már rámutat- 
tam. 


Ingatlan-üzlet. 


A számbajövő ingatlanok: házak, földbirtokok és az üzletek helyi vevőköre. A Jewish 
Company kezdetben csak arra fog vállalkozni, hagy ezeknek az ingatlanoknak az eladását 
közvetítse. Hiszen az első időben a zsidók által eszközölt eladások szabad kézből és nagy ár- 
esés nélkül fognak megtörténni. A Company fióktelepei minden városban központjai lesznek 
a zsidó javak eladásának Minden fiókintézet ezért a tevékenységért csak azt a jutalékot fogja 
szedni, amelyet önfenntartása megkövetel. 


A mozgalom fejlődése azonban azt eredményezheti, hogy az ingatlanok ára esik, és, hogy 
végül minden eladás lehetetlenné válik. Ebben a stádiumban a Companynak, mint jószágkeze- 
lőnek a funkciója új ágakra szakad. A Company kezeli az elhagyott javakat és bevárja az el- 
adásra alkalmas idő bekövetkeztét. Ház-béreket szed be, földbirtokokat ad bérbe, és üzletve- 
zetőket állít be, — ha lehet a bérleti viszony alkalmazása mellett is, — a szükséges gondosság 
érdekében. A Company mindenütt arra fog törekedni, hogy ezeknek a bérlőknek — akik ke- 
resztények lesznek — a tulajdonjog megszerzését elősegítse. Európai intézeteit egyáltalában 
fokozatosan az egész vonalon keresztény hivatalnokokkal és önálló képviselőkkel (ügyvédek 
stb.) fogja ellátni, de ezek egyáltalában ne váljanak zsidók szolgáivá. Ezek egyidejűleg szabad 
ellenőrző hatóságokat fognak képezni a keresztény lakossággal szemben a tekintetben, hogy 
minden becsületesen és jó szándékkal történik, és, hogy sehol sincs tervbe véve a népjólét 
megrázkódtatása. 


A Company egyben, mint vevő is fel fog lépni, jobban mondva, mint a javak kicserélője. 
Házért házat, birtokért birtokot fog adni, még pedig , odaát". Mindent lehetőleg úgy kell átül- 
tetni, amint az ideát volt. És itt a Company számára nagy és megengedett nyereség forrása 
nyílik meg. , Odaát" szebb, modernebb, minden kényelemmel ellátott házakat, jobb földbirto- 
kokat fog adni, amelyek mégis sokkal kevesebbe kerülnek neki, mert a földet és telket olcsón 
szerezte meg. 

A föld-vásárlás. 


A Society of Jews számára nemzetközi jogilag biztosított országot természetesen magán- 
jogilag is meg kell szerezni. 


A magánegyének letelepedési előkészületei nem tartoznak eme fejtegetések körébe. De a 
Companynak a maga részére és a mi szükségleteinkre, nagy földterületekre van szüksége. A 
szükséges területet központosított vétel útján fogja magának biztosítani. Itt nagyobbrészt a 
jelenlegi országfennség tulajdonát képező állami birtokok jönnek számításba. A cél az, hogy 
, odaát" a föld tulajdonához jussunk, anélkül, hogy az árakat szédítő magasságra verjük fel, 
amiként , ideát" úgy adunk el, hogy az árakat le ne szorítsuk. Veszélyes árdrágítástól nem kell 
tartani, mert a föld értékét csak a Company hozza magával, mert ő irányítja a telepítést, még 
pedig a felügyeletet gyakorló Society of Jews-val karöltve. Ez utóbbi arról is gondoskodni 
fog, hogy a vállalkozásból ne egy Panama, hanem egy Szuez legyen. 


A Company hivatalnokainak olcsó feltételek mellett építkezési helyeket fog átengedni. 
Szép otthonaik felépítésére törlesztéses kölcsönöket engedélyez, melyeket fizetésükből von le, 
vagy fokozatosan, mint pótlékokat beszámít nekik. Ez a nekik kijáró becsülésen felül szolgá- 
lataik jutalmazásának egyik alakja lesz. 


A föld-spekulációból eredő egész óriási nyereség a Company-t illesse, mert a kockázat fe- 
jében egy meg nem határozott premiumot kell kapnia, mint minden más vállalkozásnak. Ahol 
a vállalkozás kockázattal jár, ott a vállalkozói nyereséget nagylelkűen kell kezelni. De csakis 
itt szabad eltűrni. A kockázat és nyereség összhangja jelenti a pénzügyi erkölcsösséget. 


Építkezések. 


A Company tehát házakat és birtokokat fog átcserélni. Telken és ingatlanon a 
Companynak nyernie kell. Ez mindenki előtt világos, aki valahol és valaha is megfigyelte a 
földnek kultur-berendezések útján bekövetkezett értékemelkedését. Legjobban látni ezt a vá- 
ros és falu szélein. Be nem épített területrészek emelkednek értékben az őket körülfogó kultú- 
ra-koszorú által. A maga egyszerűségében egyik geniális telek-spekuláció a párisi város- 
fejlesztők eljárása volt, akik az új épületeket nem közvetlenül a város legutolsó házai mellé 
építették, hanem megvették a szomszédos telkeket és az üres telkek túlsó szélén kezdték az 
építkezést. Ezen megfordított építkezés útján a ház-parcellák értéke hihetetlen gyorsasággal 
emelkedett és ahelyett, hogy mindig újból a város legszélsőbb házait építették volna, miután a 
szegélyt kiépítették, most már mindig csak a város belsejében, tehát értékesebb parcellákon 
építettek. 


A Company maga fog-e építeni, vagy kiadja-e megbízásait önálló vállalkozóknak? Mind- 
kettőt megteheti, és meg fogja tenni. 


Amint azonnal látni fogjuk, hatalmas munkaerő felett rendelkezik, amely munkaerőt 
egyáltalában nem szabad tőkés módon kiuzsorázni, és amely az ország boldog és derűs életvi- 
szonyai közé fog kerülni és még sem lesz drága. Építőanyagról gondoskodtak geológusaink 
akkor, amikor a városok részére alkalmas területeket felkutatták. 


Mi lesz tehát az építkezési elv? 


Munkás-lakások. 


A munkáslakásokat (amelyek körébe az összes kéz-munkások lakásai tartoznak) saját re- 
zsiben fogjuk előállítani. Semmiesetre sem gondolok itt az európai városok szomorú 
munkáskaszárnyára és azokra a nyomorúságos kunyhókra, melyek a gyárak körül sorakoznak. 
A mi munkásházainknak is egyformáknak kell ugyan lenniök, mert a Company olcsón csak 
úgy építhet, ha az építő-anyagot nagy tömegben állítja elő, de ezek az egyes házak a maguk 

építhet, ha az építő-anyagot nagy tömegben állítja elő, de ezek az egyes házak a maguk ker- 
tecskéjükkel mindenütt szép összbenyomást keltők legyenek. A vidék természeti fekvése el- 
fogulatlan építészeink csapongó szellemét ösztönözni fogja, és ha a nép az egész mű nagy 
vonását nem is fogja megérteni, mégis jól fogja magát érezni ebben a könnyű csoportosítás- 
ban. Messziről láthatóan fog benne emelkedni a templom, mert hiszen csak az ősi hitünk tar- 
tott össze bennünket. És barátságos, világos, egészséges iskolákat létesítünk a gyermekek 
részére, felszerelve azokat az összes modern tanszerekkel. Továbbá továbbképző kézműves 
iskolákat, melyek magasabb célokra törve módot adjanak az egyszerű kézművesnek arra, 
hogy technológiai ismeretekre tegyen szert és hogy a gépek mivoltával megismerkedjék. Ezen 
kívül, szórakozó helyek állanak a nép rendelkezésre, amelyeket a Society fog felülről vezetni 
az erkölcsösség jegyében. 


Egyébként most csak az épületekről beszéljünk, nem pedig arról, hogy mi történjék ben- 
nük. 


Azt mondtam, hogy a munkásházakat olcsón fogja a Company építeni. Nem csak azért, 
mert minden építkezési anyag nagy tömegével rendelkezik: nem csak azért, mert a telek a 
Company tulajdona, hanem azért is, mert a munkásokat nem kell megfizetnie. 


Az amerikai farmerek között az a módszer dívik, hogy egymásnak kölcsönösen segítenek 
házaik felépítésénél. Ez a gyerekesen nagylelkű módszer esetlen, mint maguk az így épült 
faházak — nagyon finommá fejleszthető. 


A ,nem tanult" munkások (Unskilled Labourers). 


A mi , nem tanult" munkásaink, kik legelőször fognak kikerülni a nagy orosz és román re- 
zervoárból, szintén kölcsönösen fogják egymás házait felépíteni. Hiszen kezdetben nem lesz 
saját vasunk, és fából is kell majd építkeznünk. Ez később máskép lesz, és az első idő hiányos 
szükséglakásait jobbakkal fogjuk pótolni. 


A mi , unskilled labourers"-aink először egymásnak építik fel lakásaikat és ezt előbb ta- 
pasztalat útján megtanulják. Munkájukkal tulajdonokul szerzik meg házaikat, — mindenesetre 
nem azonnal, hanem csak annak fejében, hogy három éven át jól viselték magukat. Így buzgó, 
ügyes embereket kapunk, mert az, aki három éven át jó fegyelemben dolgozott, az nevelve 
van az életnek. 


Előbb azt mondottam, hogy a Companynak nem kell megfizetnie ezeket az , Unskileds"- 
eket. De hát miből fognak akkor élni? 


Általánosságban ellensége vagyok a Truck-rendszernek. Ezeknél az első honfoglalóknál 
mégis alkalmazandónak találom. A Company oly sok tekintetben gondoskodik róluk, hogy 
ellátásukról 15 gondoskodhatik. A Truck-rendszer azonban csak az első évekre szóljon, és a 
munkások részére is jótétemény lesz, mert ez elejét veszi a kiskereskedők, korcsmárosok, stb. 
uzsoráskodásának. A Company azonban már annak is elejét veszi, hogy kis embereink odaát a 
megszokott házaló kereskedésre adják magukat, amelyre ideát is csak a történeti fejlődés 
kényszerítette őket. 


És a Company a részegeskedőket és a léhákat erősen kézben tartja. Tehát a honfoglalás 
első idejében semmiféle munkabér nem lesz? 


De igen: a túl-órák bére. 


A hétórai munkanap. 


A normál munkanap a hétórai! 

Ez nem azt jelenti, hogy naponként csak hét órán át fognak fákat dönteni, földet ásni, kö- 
vet hordani, szóvalm hogy csak hét órán át fogják a százféle munkát végezni. Nem. Tizen- 
négy órát fognak dolgozni. De a munkás-csoportok három és fél óránként fel fogják egymást 
váltani. A szervezet egészen katonai lesz, rendfokozatokkal, előmenetellel és nyugdíjazással. 
Hogy a nyugdíjakat honnan fogjuk előteremteni, azt később fogjuk kifejteni. 


Három és fél órán át egy egészséges ember nagyon sok központosított munkát végezhet. 
Három és félórai szünet után — melyet nyugalmának, családjának, továbbképzésének szentel 
— megint egészen friss ember lesz. Az ilyen munkaerők csodákat művelhetnek. 


A hétórai munkanap! Tizennégy átlagos munkaórát tesz lehetővé, több nem megy bele 
egy napba. 


E mellett meggyőződésem, hogy a hétórai munkanap tökéletesen meg is valósítható. Is- 
merjük a Belgiumban és Angliában történt kísérletezéseket. Sőt egyes haladó társadalmi poli- 
tikusok azt állítják, hogy az ötórai munkanap is teljesen elég volna. A Society of Jews és a 
Company e téren is majd új és gazdag tapasztalatokat fognak gyűjteni — melyek a föld többi 
népeinek is javára lesznek — és ha kitűnik, hogy a hétórai munkanap gyakorlatilag lehetsé- 
ges, akkor jövendő államunk törvényes munkanapnak fogja bevezetni. 


Csak a Company fogja állandóan engedélyezni embereinek a hétórai munkanapot. Mindig 
meg is fogja ezt tehetni. 


A hétórai munkanapra azonban szükségünk van azért is, mert ez az egész világra kiható 
gyűjtő és hívó szózat lesz embereinknek, akiknek természetesen önként kell odajönniök. Va- 


Aki tehát hét óránál többet dolgozik, a túlórákért pénzben kapja meg a bérét. Miután ösz- 
szes szükségletei fedezve vannak, családjának munkaképtelen tagjait az áttelepített központi 
jótékonysági intézetek látják el, valamit megtakaríthat magának. Elő akarjuk mozdítani az 
embereinknél amúgy is meglevő takarékossági ösztönt, mert ez az egyénnek magasabb osz- 
tályba való emelkedését megkönnyíti, és mert ezzel óriási tőke tartalékot készítünk elő ma- 
gunknak jövőbeni kölcsönök számára. 


A hétórai munkanapnak túl-ideje nem lehet több három óránál, ez is csak orvosi vizsgálat 
után engedhető meg. Mert embereink az új életben tolakodni fognak a munkáért, és a világ 
csak most fogja látni, hogy milyen dolgos nép vagyunk. 


Hogy mikép kell berendezni a honfoglalók Truck-rendszerét, (bon-ok stb.) azzal most ép 
oly kevéssé foglalkozom, mint sok más részlettel, nehogy összezavarjam a dolgokat. A nőket 
egyáltalában nem fogjuk nehéz munkára engedni és túlórát nem szabad dolgozniok. Várandós 
nők minden munka alól fel vannak mentve, és a Iruck bőségesebben táplálja őket. Mert a 
jövőben erős nemzedékekre van szükségünk. 


A gyerekeket mindjárt kezdettől fogva úgy neveljük, ahogy nekünk tetszik. Erre nem ter- 
jeszkedem ki. 


Amit most a munkásházakból kiindulva mondottam az Unskilleds-ről és azok életmódjá- 
ról, ép oly kevéssé utópia, mint a többi. Mindez már a valóságban létezik, csak végtelenül 
kicsiny, figyelemre nem méltatott formában és meg nem értve. 


A zsidókérdés megoldása szempontjából nagy értékkel bírt rám nézve az , Assistance par 
le travail", melyet Párisban tanultam megismerni és megérteni. 


A munka-segítség. 


A munka-segítség intézménye, amint az jelenleg Párisban és Franciaország különböző vá- 

rosaiban, Angliában, Svájcban és Amerikában fennáll, valami nyomorúságosan kicsiny, de a 
legnagyobbat lehet belőle teremteni. 


Mi az Assistance par le travail elve? 


Az elv az, hogy minden megszorult unskilled labour-nak egy könnyű, képzettséget nem 
igénylő munkát adnak, mint például fát aprítani, , margotins"-t készíteni, amellyel a párisi 
háztartásokban a tüzet alágyújtják. A fogház-munkának egyik neme ez. a bűn elkövetése előtt, 
vagyis nem jár a becsület elvesztésével. Senkinek sem kell többé szükségből a bűn útjára tér- 
ni, ha dolgozni akar. Éhség miatt nem szabad többé öngyilkosságot elkövetni. Hiszen ezek az 
öngyilkosságok amúgy is a leggyalázatosabb szégyenfoltjai egy kultúrának, amelyben a gaz- 
dagok asztaláról ínyencfalatokat dobnak a kutyák elé. 


A segítség tehát mindenkinek munkát ad. De el tudja-e helyezni készítményeit? Nem. 
Legalább nem elegendő mértékben. Itt van a fennálló szervezet tökéletlensége. Ez az 
Assistance mindig veszteséggel dolgozik. Mindenesetre el van készülve a veszteségre. Hiszen 
jótékonysági intézmény. Az adomány itt az előállítási költség és az elért ár közötti különbözet 
formájában jelentkezik. Ahelyett, hogy a koldusnak két soust adna, munkát ad neki, amelynél 
az intézmény két soust ráfizet. A hitvány koldus azonban, aki nemes munkássá vált, megkeres 
1 frank 50 centime-ot, 10 centime-ért 150-et! Ez annyit tesz, hogy a többé meg nem alázó 
jótéteményt megtizenötszöröztük. Ez annyit tesz, hogy egy milliárdból tizenöt milliárdot csi- 
nálunk. 


Az Assistance természetesen elveszti a 10 centime-ot. A Jewish Company azonban nem 
fogja a milliárdot elveszteni, hanem óriási nyereséget fog elérni. 


Ehhez járul még az erkölcsi haszon. Már a mostani kis-arányú munka-segítség is a munka 
általi erkölcsi feltámadást eredményezi addig, míg a foglalkozás nélküli egyén a maga képes- 
ségének megfelelő állást nyer a maga régi vagy új foglalkozásában. Naponként néhány szabad 
órája van az álláskeresésre, de az Assistance is közvetít munkaalkalmakat. 


Az eddigi kicsiny berendezésű intézmény fogyatkozása abban van, hogy a fakereskedők- 
nek stb. nem szabad konkurrenciát csinálni. A fakereskedők választók, kiabálnának, és igazuk 
volna Az államfogház-munkájának sem szabad konkurrenciát csinálni, az államnak a maga 
foglyait foglalkoztatnia és ellátnia kell. 


Egy régi társadalomban egyáltalában nehéz lesz az Assistance par le travail számára teret 
biztosítani. De a mi új társadalmunkban! 


Mindenek előtt óriási tömegű unskilled labour-ra van szükségünk a mi első honfoglaló 
munkáink, útépítés, erdőirtás, földhányás, vasút és távbeszélő hálózat stb. részére. Mindez egy 
nagy, előre megszabott terv szerint fog történni. 


A piaci-forgalom. 


Azáltal, hogy a munkát átvisszük az új országba, magunkkal hozzuk egyúttal a piaci for- 
galmat is. Eleinte természetesen csak az elsőrendű életszükségletek: állatok, termény, mun- 
kásöltönyök, szerszámok, fegyverek piacát teremtjük meg, hogy csak néhányat említsünk. 
Kezdetben, a szomszédállamokban vagy Európában fogjuk ezeket bevásárolni, de csakhamar 
önállósítani fogjuk magunkat. A zsidó vállalkozók hamar észre fogják venni, hogy milyen 
kilátások nyílnak itt meg számukra. 


Lassankint a Company hivatalnok serege finomabb igényeket is hoz magával. (A hivatal- 
nokok közé számítom a védőcsapatok tisztjeit is, amely védőcsapatok állandóan a férfi be- 
vándorlók mintegy tizedrészét fogják kitenni. Ez a gonoszok zendülése ellen elég lesz; a leg- 
többen amúgy is békés polgárok lesznek). 

A jobb helyzetben levő hivatalnokok finomabb igényei újból finomabb piacot teremtenek, 
amely állandóan nő. A házasok magukhoz hozatják családjukat, a nőtlenek szüleiket és testvé- 
reiket hozatják ki, mihelyst odaát megteremtették otthonaikat. Hiszen látjuk ezt a mozgalmat 
a zsidóknál, akik most az Egyesült Államokba vándorolnak ki. Amint az egyiknek megvan a 
betevő falatja, azonnal kihozatja hozzátartozóit. Hisz a családi kötelék oly erős a zsidóknál. 
Society of Jews és Jewish Company karöltve oda fognak hatni, hogy a családot még jobban 
erősítsék és ápolják. Itt nem az erkölcsi támogatásra gondolok — ez magától értetődik — ha- 
nem az anyagira. A hivatalnokok családi és gyermek-pótlékokat fognak kapni. Emberekre van 
szükségünk, mindenkire, aki itt van, és mindenkire, aki utánunk jön. 


A lakások egyéb csoportjai. 


Bo ME a 


meg. Most tehát visszatérek a lakások egyéb csoportjához. A kispolgárok részére is fog a 
Company a maga építészei által házakat építtetni, vagy mint cseretárgyakat, vagy pénzért. A 
Company mintegy száz ház-típust fog készíttetni építészeivel, és azokat sokszorosíttatni fogja. 
Ezek a csinos minták egyben a propaganda egy részét is fogják képezni. Minden háznak meg- 
van a maga szabott ára, a kivitel jóságát biztosítja a Company, amely a házépítésnél nem akar 
nyerészkedni. De hol állanak majd ezek a házak? Ezt a helyicsoportoknál fogják megmutatni. 


Miután a Company nem akar nyerészkedni az építkezési munkálatokon, hanem csak a 
telken, nagyon kívánatos lesz, hogy minél több magánvállalkozó építsen. Ezzel a föld-birtok 
emelkedik értékben, ezáltal fényűzés jön az országba, és a fényűzésre szükségünk van külön- 
féle szempontokból. Nevezetesen a művészet, az ipar és egy távolabbi jövőben a nagy vagyo- 
nok széthullása szempontjából. 


Bizony, a gazdag zsidók, kik most kincseiket félve elrejteni kényszerülnek, és akik le- 
eresztett függönyök mellett adják kényelmetlen estélyeiket, odaát szabadon fognak élvezhetni. 
Ha ez a kivándorlás az ő támogatásukkal létrejön, a tőke nálunk odaát rehabilitálva lesz; egy 
példa nélküli nagy műben mutatta majd meg a maga hasznosságát. Ha a gazdag zsidók hozzá- 
fognak odaát építeni kastélyaikat, melyekre Európában már oly sanda szemekkel néznek, 
csakhamar divattá lesz, hogy odaát pompás palotákban telepedjenek meg. 


A liguidatio néhány formája. 
A Jewish Companyt mint a zsidók ingatlanainak az átvevőjét vagy kezelőjét képzelem. 


Házaknál és földbirtokoknál könnyen szerkeszthetők meg ezek a feladatok. De hogy áll a 
dolog az üzleteknél? 


Itt a formák sokfélék lesznek. Nem is lehet azokat előre áttekinteni. És még sincs benne 
semmi nehézség. Mert az üzlet tulajdonosa, ha a kivándorlásra magát elhatározta, minden 
egyes esetben a neki legkedvesebb formában fog a maga kerületének Company-fiókjával 
megállapodni. 


A legkisebb kereskedőknél, akiknek az üzemében a tulajdonos személyes tevékenysége a 
fődolog, és a csekély árukészlet vagy berendezés a mellékdolog, — a vagyonátültetés a leg- 
könnyebben vihető keresztül. A kivándorló személyes tevékenysége számára a Company biz- 
tos munkateret szerez és a kevés áruja helyett odaát földbirtokot és gép-hitelt kaphat. 


Az új tevékenységet a mi találékony embereink hamar megtanulják. Zsidók tudvalevőleg 
hamar alkalmazkodnak minden kereseti ághoz. Így sok kereskedőből mezőgazdasági kisipa- 
ros válhat. A Company még látszólagos veszteségbe is belemehet, a szegényebbek át nem 
vihető vagyonát átveszi; mert ezáltal lehetővé teszi föld-parcelláknak szabad megművelését, 
ami által többi parcelláinak érteke is emelkedik. 

A közép-üzemeknél, ahol a tárgyi berendezés ép oly fontos, hogy már fontosabb, mint a 
tulajdonos személyes tevékenysége, akinek a hitele i5 döntő szerepet játszik, a liguidatio kü- 
lönféle formáit lehet elképzelni. És ezen a téren folyhat le legfőképpen a keresztények belső 
vándorlása. Az elvonuló zsidó nem veszti el személyi hitelét, hanem viszi magával, és odaát 
az önállósulásnál jól ki fogja használni. A Jewish Company giroszámlát nyit neki. Eddigi üz- 
letét szabadon el is adhatja, vagy eladhatja azt a Company ellenőrzése alatt álló üzletvezetők- 
nek. Az üzletvezető bérlői viszonyban állhat, vagy a részletfizetés útján való megvásárlást 
tehetik neki lehetővé, A Company felügyelő hivatalnokai és ügyvédjei által gondoskodik az 
elhagyott vagyonok rendes kezeléséről és a fizetések pontos megtörténtéről. A Company itt a 
távollevők ügyvivője. Ha azonban egy zsidó nem tudná üzletét eladni, és megbízottra sem 
akarná hagyni, és még sem akarja feladni, úgy szépen megmarad eddigi lakóhelyén. Ezek a 
visszamaradottak sem rosszabbítják mai helyzetüket; megszabadultak a kivándoroltak verse- 
nyétől és az antiszemitizmus a maga , ne vásároljatok zsidóknál" jelszavával megszünt. 


Ha a kivándorló üzlet-tulajdonos odaát megint ugyanezt az üzletet akarja folytatni, úgy 
már előre berendezkedhetik erre. Mutassuk be ezt egy példával. X cégnek egy nagy divatáru 
üzlete van. A tulajdonos ki akar vándorolni. Első sorban fiókot épít fel leendő új lakhelyén, 
amelynek kimustrált áruit engedi át. Az első, szegényebb kivándorlók lesznek odaát a vevőt. 
Lassanként olyan emberek telepednek ott le, kiknek már magasabb divatigényeik vannak. 
Ekkor X újabb dolgokat küld ki és végül a legújabbakat. A fiók már maga is jövedelmező, 
míg a főüzlet még fennáll. Végre X-nek két üzlete lesz. A régit eladja, vagy keresztény üzlet- 
vezetőjének adja át továbbvezetés végett; ő maga pedig átköltözködik az új üzletébe. 


Egy nagyobb példa: Y és fia cégnek kiterjedt szénüzlete van bányaművekkel és gyárak- 
kal. Mikép kell egy ilyen óriási vagyontömeget liguidálni? A szénbányát minden tartozékával 
együtt első sorban átveheti az állam, amelyben fekszik. Másodszor megveheti a Jewish 
Company és a vételárat részben odaát kiutalandó földekben, részben készpénzben fizetheti. 
Egy harmadik lehetőség volna egy külön e célra alapított ,Y és fia részvénytársaság." A ne- 
gyedik megoldás, az eddigi módon való további üzemben tartás, csak hogy a kivándorolt tu- 
lajdonosok, ha alkalmilag vissza is térnének vagyonuk inspiciálása végett, külföldiek volná- 
nak, kik, mint ilyenek is teljes jogvédelemben részesülnének civilizált államokban. Egy ötö- 
dik, különösen eredményes és nagyszerű lehetőségre csak rámutatok, mert erre az életben 
csak kevés, gyenge példa van még, bármily közel fekszik 15 már modern öntudatunkhoz. Y és 
fia a vállalatot összes mostani alkalmazottjainak adhatja át kártalanítás ellenében. Az alkal- 
mazottak korlátolt felelősségű szövetkezetté alakulnak, és esetleg az országos bank segítségé- 
vel, amely nem szed uzsorakamatot, kifizethetik a megváltási összeget a cégnek. Az alkalma- 
zZottak azután törlesztik a kölcsönt, melyet nekik az országos bank, a Jewish Company vagy 
maga Y és fia cég engedélyezett. 


A Jewish Company a legkisebb és legnagyobb vagyonokat liguidálja. És mialatt a zsidók 
nyugodtan vándorolnak, maguknak az új hazát megalapítják, a Company mint a nagy jogi 
személy itt áll, irányítja a vándorlást, őrzi az elhagyott javakat, látható, megfogható vagyoná- 
val a lebonyolítás teljes rendjéért szavatol, és a már kivándoroltakért állandóan kezeskedik. 


A Company kezességei. 


Milyen formában fog a Company kezeskedni arról, hogy az elhagyott országokban nem 
fog bekövetkezni elszegényedés és nem lesznek gazdasági válságok? 


Már mondottuk, hogy tisztességes antiszemitákat a ránk nézve értékes függetlenségük tel- 
jes tiszteletbentartása mellett, mint egyben nagyszerű ellenőrző közegeket is bele kell von- 
nunk a munkába. 


De az államnak is vannak pénzügyi érdekei, melyek sérelmet szenvedhetnének. Elveszít 

egy polgárilag ugyan jelentéktelen, de pénzügyileg nagyrabecsült adózó osztályt. Ezért kárté- 
rítést kell neki nyújtani. Közvetve ugyan már azzal nyújtjuk ezt a kárpótlást, hogy a mi zsidó 
éles eszünkkel, zsidó szorgalmunkkal berendezett üzleteinket itt hagyjuk az országban, azzal, 
hogy feladott állásainkba keresztény polgártársainkat vonultatjuk be, és így lehetővé tesszük, 
hogy tömegek, az ilyen békés úton példátlanul álló gazdasági fellendüléshez jussanak. A fran- 
cia forradalom kicsiben valami ehhez hasonlót mutatott fel; de ehhez patakokban kellett a 
vérnek folynia a guillotine alatt, az ország minden tartományában és Európa harcterein. És 
öröklött és szerzett jogoknak kellett előbb megsemmisülniük. És így is csak a nemzeti javak 
ravasz összevásárlói gazdagodtak meg. 


A Jewish Company a maga hatáskörében az egyes államoknak közvetlen előnyöket is fog 
nyújtani. Mindenütt biztosítani, fogja a kormányoknak az elhagyott zsidó vagyonok kedvező 
feltételek melletti megvásárlásának lehetőségét. A kormányok pedig ezt a békés kisajátítást 
nagyarányú társadalmi fejlesztés céljaira fordíthatják. 


A Jewish Company a parlamenteknek és kormányoknak, amelyek a keresztény polgárok 
belső vándorlását irányítani akarják, e téren szolgálatokat tehet. 


A Jewish Company nagy illetékeket is fog fizetni. A központ székhelye Londonban van, 
mert a Company magánjogi téren egy nagy, ezidőszerint nem antiszemita hatalom védelme 
alatt kell, hogy álljon. De a Company, ha hivatalosan támogatni fogják, mindenütt nagy adó- 
alapot fog nyújtani. A Company mindenütt megadóztatható fiókokat fog felállítani, továbbá a 
kétszeres ingatlan átírás, tehát kétszeres illeték előnyét fogja nyújtani. A Company ott is, ahol 
csak mint ingatlan ügynökség lép fel, átmenetileg látszólag mint vevő fog szerepelni. Ha nem 
is akar birtokos lenni, a telekkönyvben egy pillanatra, mint tulajdonos fog szerepelni. 


Mindez természetesen tisztára számítási művelet dolga. Helyenként kell majd megvizs- 
gálni és megállapítani, hogy meddig mehet e téren a Company anélkül, hogy létét veszélyez- 
tetné. Erről őszintén tárgyalni fog a pénzügyminiszterekkel. Ezek a jó szándékot kifejezetten 
látni fogják, és mindenütt engedélyezik azokat a könnyítéseket, melyek a nagy vállalkozás 
eredményes keresztülvihetőségéhez bebizonyithatólag szükségesek. 


Egy további közvetlen előnyt jelent a személy és árufuvarozás. Ahol a vasutak állami ke- 
zelésben vannak, ez rögtön világos. A magánvasutaknál a Company, mint minden nagy- 
szállítmányozó, kedvezményeket élvez. A Companynak természetesen a lehető legolcsóbbá 
kell tennie embereinknek az utazást, mert mindenki saját költségén megy át. A középosztály 
részére a Cook-rendszer, a szegény osztálynak a személyportó rendszere fog megfelelni. A 
Company sokat kereshetne a személy és árufuvar-kedvezményeken, de itt az kell, hogy le- 
gyen az alapelve, csak az önköltséget biztosítani. 


A szállítmányozási üzlet sok helyen a zsidók kezében van Ezek az üzletek lesznek az el- 
sők, amelyekre a Companynak szüksége lesz, és az elsők, amelyeket liguidálni fog. Ezen üz- 
letek eddigi tulajdonosai vagy a Company szolgálatába állanak, vagy önállósítják magukat 
odaát. Az érkezési állomásnak ugyanis szüksége van szállítókra, akik az érkezőket fogadják, 
és minthogy ez fényes üzlet, mert odaát azonnal keresni lehet és kell is, hogy keressenek, nem 
lesz hiány vállalkozó kedvben. Szükségtelen ennek a tömegszállításnak részleteit kifejteni. A 
cél szerint kell azokat okosan fejleszteni, és sok okos fej fog odaát gondolkodni azon, hogy 
mikép lehet ezt legjobban megcsinálni. 


A Company néhány tevékenységi ága. 


Sok tevékenységi ág fog egymással karöltve működni. Csak egy példát: A Company las- 
sankint ipari készítményeket fog előállítani a kezdetlegesen primitív telepeken. Szegény ki- 
vándorlóink részére fog első sorban ruhát, fehérneműt, cipőt stb. gyárilag előkészíteni. Mert 

az európai indulási állomásokon teljesen újonnan fogjuk felruházni embereinket. Nem aján- 
dékba adjuk ezt nekik, mert nem akarjuk őket megalázni. Ócska ruháikat fogjuk egyszerűen 
újakkal kicserélni. Ha e műveletnél a Companynak valami vesztesége volna, üzleti veszteség- 
nek fogja azt elkönyvelni. Az egész vagyontalanok a Company adósaivá lesznek, és odaát 
munka-órákban fizetnek, melyeket jó magaviseletük fejében elengednek nekik. 


Ezen ponton egyébként alkalmuk lesz a fennálló kivándorlási egyesületeknek segítségük- 
kel közreműködni. Mindazt, amit eddig a vándorló zsidók érdekében szoktak tenni, a jövőben 
a Company gyarmatosainak tegyék meg. Ennek az együttműködésnek a formáit könnyen le- 
het majd megtalálni. 


Már a kivándorlók új ruhával való ellátása 15 valami szimbolikus legyen: Ti most új életet 
kezdtek! A Society of Jews gondoskodni fog róla, hogy már jóval az indulás előtt, és útköz- 
ben is, imádságok, népszerű előadások, a vállalkozás céljáról való felvilágosítások, az új la- 
kóhelyre vonatkozó egészségügyi szabályok ismertetése, a jövő munkára szóló útmutatások 
által komoly és ünnepi hangulatot biztosítson. Mert az ígéret földje a munka földje. Megérke- 
zésükkor pedig ünnepélyesen fogadják majd hatóságaink fejei a bevándorlókat. Minden osto- 
ba ujjongást mellőzni fog, mert az ígéret földjét előbb még meg kell hódítani. De már is lás- 
sák ezek az emberek, hogy otthon vannak. 


A Company felruházó ipara nem fog tervszetűtlenül termelni. A Society of Jews, amely a 
helyicsoportoktól a közléseket megkapja, idejekorán értesíteni fogja a Jewish Companyt a 
kivándorlók számáról, érkezési napjáról és szükségleteiről, így lehetséges lesz róluk körülte- 
kintően gondoskodni. 


Ipari kezdeményezések. 


A Jewish Company és a Society of Jews feladatait nem lehet e műben szigorúan elkülö- 
nítve tárgyalni. E két nagy szervnek tényleg mindig együtt kell működnie. A Company rá lesz 
utalva a Society erkölcsi tekintélyére és támogatására, amiként a Society nem nélkülözheti 
majd a Company anyagi segítségét. A felruházó ipar tervszerű irányítása például gyönge kez- 
detű kísérlet akar lenni az irányban, hogy termelési válságokat elkerüljünk. Mindenütt így kell 
eljárni, ahol a Company mint ipari vállalkozó lép fel. 


Semmiesetre sem szabad azonban a maga túlsúlyával a független vállalatokat agyon- 
nyomnia. Csak ott vagyunk kollektivisták, ahol azt a feladatok óriási nehézségei megkövete- 
lik. Egyébként azonban felkarolni és istápolni akarjuk az egyéniséget a maga jogaival. A ma- 
gántulajdon, mint a függetlenség gazdasági alapja nálunk szabadon és tiszteletben fejlődjék. 
Hiszen már a legelső , Unskilled"-jainknak i5s módot adunk arra, hogy magántulajdonhoz jus- 
sanak. 


A vállalkozó szellemet minden módon istápolni kell. Ipari berendezéseknek kezükre fo- 
gunk járni okos vámpolitikával, olcsó nyersanyag biztosításával, egy ipari-statisztikai hivatal 
létesítésével és annak nyilvános közleményeivel. 


A vállalkozó szellemet egészséges módon lehet ösztönözni. A spekulációs tervszerűtlen- 
séget kerülni fogjuk. Új iparágak létesítését idejekorán fogjuk tudtul adni, és így azok, akik- 
nek fél év múlva jutna eszükbe, hogy ezzel az iparral kísérletezzenek, nem fognak válságba, 
nyomorba építkezni. Miután egy új telepnek a célját a Society-nek be kell jelenteni, a vállal- 
kozási viszonyok mindenkor mindenki előtt ismeretesek lehetnek. 


A vállalkozóknak rendelkezésükre állanak továbbá a központosított munkaerők. A vállal- 
kozó a központi munkaközvetítőhöz fordul, amely tőle csupa az önfenntartáshoz szükséges 
illetéket szedi. A vállalkozó sürgönyöz: Szükségem van holnap három napra, három hétre 
vagy három hónapra ötszáz unskilledre. Másnap ott van a mezőgazdasági vagy ipari vállalatá- 

nál a kért ötszáz munkás, kiket a közvetítő központ innen is, amonnan is, — ahol épen rendel- 
kezésre állottak — összevont. Természetesen nem szállítunk munka-rabszolgákat, hanem napi 
hét órát dolgozó munkásokat, akik megtartják szervezetüket, kiknek a szolgálati idejük, elő- 
léptetésük és nyugdíjidejük a helyváltoztatás mellett is tovább folyik. A független vállalkozó 
máshol is beszerezheti a munkaerőt, ha akarja. De nehezen lesz ez módjában. A Society meg 
fogja tudni akadályozni, hogy nemzsidó munkarabszolgákat hozzanak az országba, nevezete- 
sen a makacs vállalkozók boykottálásával, forgalmi megnehezítésekkel és hasonló eszközök- 
kel. Tehát kénytelenek lesznek a hét órát dolgozó munkásokat igénybe venni. Így közeledünk 
— szinte minden kényszereszköz alkalmazása nélkül — a hétórás normál munka-naphoz. 


Szakmunkások letelepítése. 


Világos, hogy ami az unskilledsre áll, az a magasabb képzettségű szakmunkásoknál még 
könnyebb lesz. A gyárak részmunkásai ugyanezen szabályok alá vonhatók. A közvetítő köz- 
pont teremti elő őket. 


Ami már most az önálló kézműveseket, a kismestereket illeti, akiket, tekintettel a technika 
jövőbeli fejlődésére, nagyon akarunk istápolni, akiknek technológiai ismereteket akarunk sze- 
rezni, még ha nem is volnának már fiatal emberek, és akiknek a részére a patakok lóerejét és a 
világító fényt villanyos drótokon akarjuk elvezetni, — ezeket az önálló munkásokat is a 
Society központja fogja keresni és megtalálni. A helyicsoport a központhoz fordul: Ennyi meg 
ennyi asztalosra, lakatosra, üvegesre stb. van szükségünk. A központ ezt nyilvánosságra hoz- 
Za. Az emberek jelentkeznek. Családjaikkal odaköltözködnek, ahol szükség van rájuk, és ott 
maradnak lakni, agyon nem nyomva egy zavaros konkurrenciától. 


A pénz megszerzése. 


A Jewish Company részvénytőkéjéül egy fantasztikusan hangzó összeget vettem föl. A 
tényleg szükséges alaptőke nagyságát pénzügyi szakembereknek kell majd megállapítani. 
Mindenesetre óriási összeg lesz ez. Mikép teremtsük azt elő? Három módot fog a Society 
meggondolás tárgyává tenni. A Society, ez a nagy erkölcsi személyiség, a zsidók ügyvivője, 
legtisztább és legjobb embereinkből áll, akiknek az ügyből nem szabad hasznot húzniok. Ha- 
bár a Societynek kezdetben csak erkölcsi tekintélye lehet, ez mégis elegendő lesz ahhoz, hogy 
a Jewish Companyt a zsidó néppel szemben igazolja, és iránta bizalmat keltsen. A Jewish 
Companynak csak akkor lehet kilátása üzleti sikerekre, ha a Society úgyszólván ellenjegyzi. 
Nem állhat tehát össze pénzembereknek egy tetszés szerinti csoportja, hogy a Jewish 
Companyt megalakítsák. A Society vizsgálni, választani és dönteni fog, és az alapítás jóváha- 
gyása előtt a terv lelkiismeretes keresztülvitelének minden szükséges biztosítékáról gondos- 
kodni fog. Meg nem felelő erővel való kísérletezésekbe nem szabad fogni, mert ennek a vál- 
lalkozásnak azonnal az első csapásra sikerülnie kell. Az ügy balsikere az egész eszmét évtize- 
dekre kompromittálná, és talán örökre lehetetlenné tenné. 


Az alaptőke előteremtésének három formája a következő: 1. a nagybank útján, 2. a kö- 
zépbank útján, 3. egy népszerű jegyzés útján. 


A legkönnyebb, a leggyorsabb és legbiztosabb volna a nagy bank útján való alapítás. A 
szükséges pénz itt a fennálló nagy pénzcsoportokon belül egyszeri megbeszélés alapján, a 
legrövidebb időn belül előteremthető. Az a nagy előnye is volna, hogy a milliárd — hogy en- 
nél a már egyszer számba vett összegnél maradjak - nem volna azonnal egyszerre befizetendő. 
További előnye az volna, hogy ezeknek a hatalmas pénzcsoportoknak a hitele is rendelkezésé- 
re állana a vállalkozásnak. A zsidó pénzhatalom alatt még nagyon sok ki nem használt politi- 
kai erő szunnyadoz. A zsidóság ellenségei ezt a pénzhatalmat olyan erejűnek állítják be, ami- 
lyen csak lehetne, de amilyennel a valóságban tényleg nem rendelkezik. A szegény zsidók 

csak a gyűlöletet érzik, amelyet ez a pénzhatalom fölkelt, a hasznot, szenvedéseik enyhítését, 
amelyet elő lehetne segíteni, a szegény zsidók nem látják. A nagy pénzzsidóknak hitelpoliti- 
kájukat a népeszme szolgálatába kellene állitaniok. Ha azonban ezek a helyzetükkel egészen 
megelégedett urak nem érzik magukat arra indíttatva, hogy valamit tegyenek fajtestvéreikért, 
akiket egyesek nagy vagyonai miatt jogtalanul tesznek felelőssé, akkor ennek a tervnek a 
megvalósítása alkalmat fog nyújtani arra, hogy egy tisztuló elválási folyamatot végezzen köz- 
tük és a zsidóság többi része között. 


A nagybank különben egyáltalában nem szólíttatik fel arra, hogy egy ilyen óriási összeget 
csupán jótékonyságból teremtsen elő. Ez ostoba feltevés volna. A Jewish Company alapítói és 
részvényesei ellenkezőleg, jó üzletet csináljanak és ezek előre tisztában lehetnek majd vele, 
hogy milyen kilátások vannak. A Society of Jews ugyanis minden bizonyíték és minden se- 
gédeszköz birtokában lesz, amelyekből a Jewish Company kilátásai felismerhetők lesznek. A 
Society különösen az új zsidómozgalom kiterjedését kutatta lészen majd ki, és a Company 
alapítóival teljesen megbízható módon közölheti, hogy milyen részvételre számíthat. A min- 
dent felölelő modern zsidóstatisztika által a Society a Company részére egy , Societé 
detudes"-munkátt fogja ellátni, amint azt Franciaországban szokták csinálni, mielőtt egy ilyen 
nagy vállalkozás finanszírozásába belemennének. 


Az ügy talán még sem fogja a zsidó pénzmágnások tetszését megnyerni. Sőt ezek titkos 
szolgáik és ügynökeik útján talán még megkísérlik a harcot megindítani a mi zsidó- 
mozgalmunk ellen. Egy ilyen küzdelmet kíméletlen eréllyel fogunk végig harcolni, mint álta- 
lában minden ránk kényszerített küzdelmet. 


A pénzmágnások esetleg meg fognak elégedni azzal is, hogy az ügyet elutasító mosollyal 
intézzék el. 


El van-e ezzel az ügy intézve? 
Nem. 


Akkor a pénz előteremtésének ügye a második módhoz folyamodik, a közép-gazdag Zzsi- 
dókhoz. A zsidó középbankokat a népeszme nevében a nagybank ellen, egy második erős 
pénz-hatalommá kellene összekovácsolni Ennek a hátránya az volna, hogy kezdetben csak 
pénzüzlet válhatna belőle, mert a milliárdot teljes egészében be kellene fizetni — különben 
nem szabad belefogni és minthogy ezt a pénzt csak hosszabb idő alatt fordíthatnók, a 
tulajdonképeni célra, az első években mindenfele bank és kölcsönügyleteket kellene kötni. 
Nincs kizárva, hogy így lassanként az eredeti célról megfeledkeznének, a középgazdagságú 
zsidók egy új, nagy üzletet találtak volna, és a zsidó-vándorlás elposványosodna. 


A pénzszerzésnek ez a módja egyáltalában nem fantasztikus, ez köztudomású. Hiszen 
több ízben megpróbálták a katolikus tőkét a nagybank ellen mozgósítani. Hogy zsidó tőkével 
is le volna győzhető, arra eddig nem gondoltak. 


De micsoda válságok következnének be ennek eredményekép? Mennyire károsodnának 
az országok, ahol ilyen pénzharcok folynának, mennyire el kellene hatalmasodnia az antisze- 
mitizmusnak! 


Előttem tehát az ügy nem szimpatikus, csak megemlítem, mert a gondolat logikus kifejté- 
séhez tartozik. 


Azt sem tudom, hogy a középbankok felkarolnák-e az ügyet. 


Az ügy azonban semmiesetre sincs elintézve, még a közép-gazdagok elutasító magatartá- 
sával sem. Sőt csak akkor kezdődik igazán! 


Mert akkor a Society of Jews, — amely nem kereskedőkből áll, megkísérelheti a 

Companyt a nagy néptömegek segítségével alapítani. 


A Company alaptőkéjét a nagy, vagy középbank-szindikátus közvetítése nélkül egy köz- 
vetlen jegyzésre való felhívás útján is elő lehet teremteni. Nem csak a szegény kis zsidók, de a 
keresztények is — kik a zsidóktól megszabadulni akarnak — részt fognak venni ebben az 
egészen apró részvényekre oszlott pénz-előteremtésben. Sajátságos és új alakja volna ez egy 
népszavazásnak, amelyben mindenki, aki a zsidókérdés ezen megoldása mellett akarna sza- 
vazni, véleményét egy feltételhez kötött részvényjegyzéssel nyilvánítaná ki. A feltételben fek- 
szik az ügy megbízhatósága. A jegyzett összeget csak akkor kellene teljesen befizetni, ha az 
egész összeg jegyezve van, ellenesetben visszafizettetnék a részfizetés. 


Ha azonban az egész szükséges összeg az egész világra kiterjedő népies jegyzéssel fedez- 
ve van, akkor minden egyes kis összeg biztosítva van a számtalan más kis összegekkel. 


Ehhez természetesen a részes kormányok kifejezett, határozott támogatására volna szük- 
ség. 

Helyi csoportok. 


Az átültetés. 


Eddig csak azt mutattuk be, hogy miként vihető keresztül a kivándorlás gazdasági rázkód- 
tatások nélkül. De egy ilyen kivándorlásnál sok, hatalmas érzelmi szempont is közrejátszik. 
Vannak régi szokások, emlékek, melyek minket embereket az egyes helyekhez kötnek. Van- 
nak bölcsőink, vannak sírjaink, és tudja mindenki, hogy mit jelentenek a sírok a zsidó szívek- 
nek. A bölcsőket magunkkal visszük, bennük szendereg rózsásan és mosolyogva a mi jövőnk. 
Drága sírjainkat vissza kell hagynunk, — azt hiszem, hogy ezektől fogunk mi — kapzsi nép 
— a legnehezebben elszakadni. De meg kell történnie. 


A gazdasági nyomor, a politikai nyomás, a társadalmi gyülölet már most is eltávolít ben- 
nünket lakóhelyeinktől és sírjainktól. A zsidók már most is minden pillanatban egyik ország- 
ból a másikba vándorolnak; egy erős mozgalom még a tengeren túl, az Egyesült Államok felé 
1s terjed, ahol szintén nem vágyódnak reánk. Hát hol is fognak bennünket szívesen látni addig, 
amíg saját hazánk nem lesz? 


Mi azonban a zsidóknak hazát akarunk adni. Nem úgy, hogy őket erőszakosan kitépjük az 
ő talajukból. Nem, hanem úgy, hogy egész gyökérzetükkel óvatosan kiemeljük őket és egy 
jobb talajba átültetjük. Amint a politikai és gazdasági téren új viszonyokat akarunk teremteni, 
azonképen az érzelmek terén minden régit szentül akarunk megtartani. Erre csak kevés utalás 
történjék. E téren legnagyobb a veszély, hogy a tervet rajongásnak fogják tartani. 


És mégis megvalósítható és lehetséges ez is, — csakhogy a valóságban gyámoltalanul és 
zavarosan jelentkezik. Szervezés által észszerűvé válhat. 


A csoport-vándorlás. 


Embereink csoportosan vándoroljanak ki. Családokból és barátokból álló csoportokban. 
Senkit sem kényszerítenek rá, hogy eddigi lakhelye csoportjához csatlakozzék. Mindenki — 
ha ügyeit elintézte — úgy utazhat, ahogy akar. Hiszen mindenki saját költségén utazik, abban 
a vasúti és hajóosztályban, amely neki megfelel. A mi vasútainkon és hajóinkon esetleg csak 
egy osztály lesz. A vagyonkülönbség ilyen hosszú utazásoknál a szegényebbeket kellemetle- 
nül érinti. És ha nem is visszük el embereinket mulatságra, mégsem akarjuk útközben elronta- 
ni a kedvüket. 


Nyomorban senki sem fog utazni. Az elegáns igények ellenben mindenben ki legyenek 
elégítve. Már jó előre meg fognak állapodni az emberek — hiszen a legjobb esetben még éve- 
kig tarthat, míg a mozgalom az egyes osztályokon belül megindul — a jómódúak 
útitársaságokká állnak össze. A személyi vonatkozásokat mind magunkkal visszük. Hiszen jól 
tudjuk, hogy a leggazdagabbaktól eltekintve, a zsidóknak alig volt valami érintkezésük a ke- 
resztényekkel. Némely országban úgy áll a dolog, hogy az a zsidó, aki nem tart ki magának 
néhány asztal-kullancsot, hiteltigénylő pajtást és szolgát, az nem ismer egyáltalában keresz- 
tényt. A gettó bensőleg tovább fennáll. 


A középosztály tehát sokáig és gondosan fog felkészülni az elutazásra. Minden hely meg- 
alakítja a maga csoportját. A nagy városokban kerületenkint több alakul, melyek egymással 
választott képviselők útján érintkeznek. Ez a kerületi beosztás nem tartalmaz semmi kötele- 
zettséget. Tulajdonképen csak a kevésbé jómódúak megkönnyítésére van tervezve, és azért, 
hogy az úton ne fogja el őket kellemetlen érzés és honvágy Mindenki szabadon választhat, 
egyedül utazzék-e vagy csatlakozzék valamelyik helyicsoporthoz. A feltételek — osztályok 
szerint — mindenkire nézve egyformák. Ha egy útitársaság kellő számban szervezkedik, a 

Companytól egy egész vonatot és azután egy egész hajót kap. 


A szegényebbek megfelelő elhelyezéséről a Company szálláshivatala fog gondoskodni. A 
későbbi időpontban, mikor már a jómódúak utaznak, a fölismert, mert könnyen előrelátható 
igény már megteremtette a szabad vállalkozók szálloda építkezéseit. A jómódú kivándorlók 
már előre is megépítették majd az otthonaikat, úgy hogy az elhagyott régi házból csak át kell 
költözködniök a kész új házba. 


A mi egész intelligenciánknak nem kell előbb a maga feladatát kijelölni. Mindenki, aki a 
nemzeti gondolathoz csatlakozik, tudni fogja, mi módon kell dolgoznia az eszme terjesztése 
érdekében. Apellálni fogunk, különösen lelkészeink közreműködésére. 


A mi lelkészeink. 


Minden csoportnak megvan a maga rabbija, aki a községével megy. Mindnyájan minden 
kényszer nélkül alkotják csoportjaikat. A helyicsoport a rabbi körül szervezkedik. Ahány rab- 
bi annyi helyicsoport. A rabbik amúgy is első sorban fognak bennünket megérteni, legelőször 
fognak az ügyért lelkesedni és a Szószékről a többieket lelkesíteni. Nem kell külön gyűléseket 
egybehívni sok fecsegéssel. Az istentiszteletek keretébe illeszkedik bele a kérdés. És így le- 
gyen. Történeti összetartozandóságunkat csak őseink vallásában ismerjük fel, mert hiszen már 
régóta, kiirthatatlanul, különböző nemzetek nyelveit vettünk fel magunknak. 


A rabbik tehát rendszeresen meg fogják kapni a Society és Company közleményeit, és 
azokat községüknek kihirdetik és megmagyarázzák. Izrael érettünk, önmagáért fog imádkoz- 
ni. 


A helyicsoportok bizalmiférfiai. 


A helyicsoportok a rabbi elnöklete alatt álló kisebb bizalmiférfi bizottságokat fognak ala- 
kítani. Így fognak minden gyakorlati kérdést a helyi szükségletek szerint megvitatni és meg- 
határozni. 


A jótékonysági intézményeket a helyicsoportok szabadon fogják átültetni. Az alapítvá- 
nyok odaát 1s az egykori helyicsoport keretében maradnak, az épületeket nézetem szerint nem 
kellene eladni, hanem az elhagyott városok keresztény megszorultjai részére lennének rendel- 
kezésre bocsájtandók. A helyicsoportoknak ezt odaát a földosztásnál betudnák, amennyiben 
díjtalanul kapnának építkezési helyet és mindennemű építési kedvezményt. 


A jótékonysági intézetek átültetésénél újabb — mint ezen terv némely más pontján — al- 
kalom kínálkoznék egy az egész emberiség javára szolgáló kísérletezésre. A mi mostani zilált 
magánjótékonyságunk a nagy hűhóhoz képest kevés jót eredményez. A jótékonysági intézete- 
ket egy olyan rendszerbe kell összefoglalni, amelyben egymást kölcsönösen kiegészítik. Egy 
új társadalomban ezeket a berendezéseket modern tudattal és az összes szociálpolitikai tapasz- 
talatok alapján lehet megcsinálni. Az ügy igen fontos reánk nézve, mert sok koldusunk van. A 
külső nyomás, amely gyávákká teszi, a gazdagok lágy jótékonysága, amely elkényezteti őket, 
a mi könnyebb természetű embereinket könnyen hajtja a koldulásra. 


A Society, támogatva a helyicsoportoktól, a legnagyobb figyelmet fogja fordítani e téren a 
népnevelésre. Hiszen termékeny talajt teremtünk sok olyan erő számára, amelyek most termé- 
ketlenül fonnyadnak el. Akiben csak megvan a jóakarat, azt megfelelően igénybe kell venni. 
Koldusokat nem fogunk tűrni. Aki mint szabad ember nem akar dolgozni, az a dologházba 
kerül. 


Viszont nem akarjuk az öreget a sínylők házába küldeni. A sínylők háza egyike a legke- 
gyetlenebb jótéteményeknek, melyeket a mi együgyű jólelkűségünk feltalált. A sínylők házá- 


32 


ban halálra szégyeli és gyötri magát az öreg ember. Tulajdonképen már el van temetve. Mi 
azonban még azoknak is, akik az intelligencia legalsóbb fokán állanak, a halálukig meg akar- 
juk hagyni használhatóságuknak vigasztaló illúzióját. A testi munkára alkalmatlanok kapjanak 
könnyű szolgálatot. Számolnunk kell egy most már hervadásban levő nemzedék szegényeivel. 
De a következő nemzedéket a szabadságban a szabadság számára, máskép kell majd nevel- 
nünk. 


Meg fogjuk keresni minden életkor, minden életfok számára az erkölcsileg nemesítő mun- 
kát. Így fogja megtalálni a mi népünk a maga ügyességét a hétórás munkanap országában. 


Város-tervek. 


A helyicsoportok ki fogják küldeni meghatalmazottjaikat hely-választásra. A földfelosz- 
tásnál tekintettel leszünk arra, hogy a kíméletes átültetés, minden indokolt réginek a megtartá- 
sa lehetséges legyen. 


A helyicsoportoknál elfekszenek a várostervek. Embereink előre tudni fogják, hogy hová 
mennek, hogy mely városokban, mely házakban fognak lakni. Már szóltunk az építkezési ter- 
vekről és a megérthető rajzokról, melyek a helyicsoportoknak ki lesznek osztva. 


Amiként az igazgatásban a szigorú központosítás, azonképen a helyicsoportokban a leg- 
teljesebb autonómia az elv. Csak így folyhat le az átültetés fájdalom nélkül. 


Nem képzelem el könnyebbnek a dolgot, mint amilyen tényleg, de nem is szabad nehe- 
zebbnek gondolni. 


A középosztály kivándorlása. 


A középosztályt önkéntelenül fogja a mozgalom magával átsodorni. Egyeseknek a fiai 
vannak odaát, mint a Society hivatalnokai vagy a Company alkalmazottjai, jogászok, orvosok, 
minden ágbeli mérnökök, fiatal kereskedők, az összes zsidó utatkeresők, akik most hazájuk 
szorongatásai elől más világrészekbe mennek ki megélhetésért, a reményteljes földön fognak 
gyülekezni. Mások leányaikat adták férjhez ilyen feltörekvő egyénekhez. Később fiataljaink 
egyike a menyasszonyát, a másik a szüleit és testvéreit hozatja ki magához. Új kultúrákban 
korán házasodnak. Ez az általános erkölcsösségnek csak javára lehet, és erős utódokat nye- 
rünk, nem pedig gyenge gyermekeit ama későn nősülő apáknak, akik energiájukat előbb a 
létért való küzdelemben koptatták el. 


A középosztályban minden egyes kivándorlónk másokat vonz maga után. 


A legbátrabbaké lesz természetesen az új világ minden java. Persze úgy látszik, mintha itt 
volna a terv legnagyobb nehézsége. Még ha sikerül is nekünk a zsidókérdést komoly formá- 
ban világ-diskusszió tárgyává tennünk, — még ha ebből a fejtegetésből a leghatározottabban 
kitűnne is, hogy a zsidóállam világszükséglet, még ha a hatalmak támogatásával egy territóri- 
um feletti szuverenitást kapnánk is: mikép hozzuk át kényszer nélkül a zsidó tömegeket mos- 
tani lakhelyükről ebbe az új országba? 


Hiszen a vándorlást mindig önkéntesnek gondoljuk? 


A tömeg fenomerja. 


A mozgalom vesződséges élesztésére alig lesz szükség. Ezt az antiszemiták már elintézik 
nekünk. Csak annyit kell tenniök, amennyit eddig tettek, és a zsidók kivándorlási készsége 
felébred ott, ahol az még nincs meg, és erősödni fog, ahol már létezik. Ha a zsidók most az 
antiszemita országokban megmaradnak, ez főleg azért van, mert még a történelemben járatla- 
nok is tudják, hogy évszázadokon keresztül soha sem segítettünk magunkon véglegesen a 

folytonos helyváltoztatással. Ha volna most egy ország, amely a zsidókat szívesen látná, és 
nekik kevesebb előnyöket nyújtana is, mint amennyi a zsidóállamban volna nekik biztosítva, 
— ha az létrejönne -, nyomban erős zsidóvándorlás indulna meg oda. A legszegényebbek, 
kiknek nincs veszíteni valójuk, oda vonszolnák magukat. De én azt állítom, és mindenki ma- 
gánál tudni fogja, hogy igazam van, — hogy a teherként rajtunk fekvő nyomás miatt nálunk 
még a jómódú rétegekben is megvan a kivándorlási kedv. Nos az állam alapításához már a 
legszegényebbek is elegendők lesznek, sőt ők a legalkalmasabbak egy honfoglalásra, mert 
nagy vállalkozásokhoz egy kevés kétségbeesésnek kell bennük lakozni. 


De azzal, hogy disperadóink megjelenésükkel, munkájukkal az ország értőkét emelik, las- 
sankint a vagyonosabbakat is arra indítják, hogy utánuk jöjjenek. 


Mindig magasabb és magasabb rétegek fogják érdekükben levőnek találni az átköltözkö- 
dést. Az elsők, a legszegényebbek menetét a Society és a Company fogja vezetni és itt a már 
fennálló kivándorlási és a Zion egyesületek támogatását 15 megtalálja. 


Mikép irányítható egy tömeg minden parancs nélkül egy bizonyos helyre? 


Vannak néhányan, nagystílű zsidó jótevők, akik a zsidók szenvedéseit cionista kísérletek- 
kel akarják enyhíteni. Ilyen jóltevőknek már foglalkozniuk kellett ezzel a kérdéssel, és azt 
hitték, hogy megoldották azt, ha a kivándorlóknak pénzt és munka-eszközöket adtak a kezük- 
be. Ők tehát így szóltak: , Fizetek az embereknek azért, hogy oda menjenek." 


Ez alapjában véve téves és a világ minden pénzével sem győzhetnék. 


A Company ellenkezőleg azt fogja mondani: mi nem fizetünk nekik semmit, de fizette- 
tünk velük. Csak valami előnyt adunk nekik. 


Ezt egy tréfás példával akarom megvilágítani. A jóltevők egyike — akit nevezzünk a bá- 
rónak, — és én, egy embertömeget szeretnénk egy meleg vasárnap délután Páris mellett a 
Longchamp síkjára kivezényelni. A báró, ha minden egyes embernek 10 frankot ígér, a 
200.000 frankért 20.000 izzadó, szerencsétlen embert fog kihozni, akik őt átkozni fogják, 
amiért ezt a gyötrelmet okozta nekik. 


Én ellenben ezt a 200.000 frankot a leggyorsabb ló részére versenydíjul tűzöm ki, és azu- 
tán korlátokkal zárom el az embereket Longchamp elől. Aki be akar menni, annak fizetnie 
kell 1 frankot, 5 frankot, 20 frankot. 


Az eredmény az lesz, hogy én fél millió embert hozok ki, a köztársasági elnök Daumont 
fogaton vonul fel, a tömeg önönmagán örvend és vigad. A legtöbben — a napsütés és por 
dacára, a szabadban való boldog mozgásnak tekintik a kirándulást és én a 200.000 frankomért 
egy milliót szedtem be belépti díjakból és játékadóból. 


En — ha akarom — ismét megkaphatom oda ugyanezeket az embereket; a báró azonban 
nem, a báró semmi pénzért sem. 


A tömeg fenoménját egyébként azonnal komolyabban akarom bemutatni a kenyérkereset- 
nél. Próbálják meg egyszer egy város utcáin kikiáltani: , Aki egy minden oldalról szabadon 
álló vasból épített csarnokban télen rettentő hidegben, nyáron gyötrő melegben egész nap áll- 
va minden arra menőt megszólítani és neki ócska árut, halat vagy gyümölcsöt vételre ajánlani 
hajlandó, az kap 2 forintot, 4 frankot, vagy amit akarnak." 


Vajon hány embert kapnának erre a célra? Ha az éhség oda kergetné őket, hány napig bír- 
nák ki? Ha kitartanának; micsoda buzgalommal igyekeznének az arra menőket a vásárlásra 
serkenteni? 


Mi másként csináljuk. Azokon a pontokon, ahol nagy a forgalom, és ezeket a pontokat 
annál könnyebben találhatjuk meg, mert hiszen mi magunk irányítjuk a forgalmat oda, ahová 

akarjuk, ezeken a pontokon nagy csarnokokat építünk és elnevezzük azokat: vásároknak. A 
csarnokokat rosszabbul, egészségtelenebbül építhetnők, mint amazok, és az emberek mégis 
tódulnának hozzánk. De szebben és jobban fogjuk azokat igaz jóakaratunkkal építeni. És ezek 
az emberek, akiknek nem ígértünk semmit, mert nem ígérhetünk nekik semmit anélkül, hogy 
csalók ne volnánk, ezek a derék üzletkedvüű emberek tréfák mellett fognak élénk vásári for- 
galmat teremteni. Fáradhatatlanul serkenteni fogják a vevőiket, itt állnak majd lábaikon és 
alig veszik észre a fáradtságot. Nemcsak, hogy napról napra ide fognak sietni, hogy az elsők 
legyenek, de sőt egyleteket, kartelleket, minden lehetőt fognak teremteni, csak azért, hogy ezt 
a kereseti ágat zavartalanul űzhessék. És ha zárás után ki is tűnne, hogy minden becsületes 
munkájuk dacára csak; l frt 50 krt, vagy 3 frankot kerestek, mégis reményteljesen fognak a 
holnap elé nézni, amely talán jobb lesz. 


A reménnyel ajándékoztuk meg őket. Tudni akarjátok, hogy hol vesszük azokat az igé- 
nyeket, melyekre a vásárok szempontjából szükségünk van? Tényleg kell-e erről még beszél- 
nem? 


Előzőleg kimutattam, hogy az assistance par le travail utján tizenötszörös hasznot lehet 
elérni. Egy millióért tizenöt milliót, egy milliárdért tizenöt milliárdot. 

De vajon nagyban is áll-e ez úgy, mint kicsiben? Hiszen a tőkének a hozadéka fölfelé 
csökkenő progressziót mutat. Igen, az alvó, a gyáván elbújó tőkéé, de nem a dolgozóé! Sőt a 
dolgozó tőkének fölfelé félelmetesen emelkedő hozadék-ereje van. Hisz épen ebben rejlik a 
szociális kérdés. 


Hogy helyes-e az, amit mondok? Erre tanukul hívom a leggazdagabb zsidókat. Miért úz- 
nek ezek annyi különféle ipart? Miért küldenek embereket a föld alá, hogy sovány bérért bor- 
zasztó veszélyek közepette szenet teremtsenek elő? Nem tartom ezt valami kellemes dolog- 
nak, még a bányatulajdonosokra nézve sem. Hiszen én nem hiszek a tőkések szívtelenségében 
és nem is tüntetem magam úgy fel, mintha hinnék benne. Hiszen nem lazítani, de békíteni 
akarok. 


Kell-e még a tömeg fenomenjét és azt, hogy mikép lehet a tömeget tetszés szerinti helyre 
vonzani — még a vallásos zarándoklásokkal is megmagyarázni? 


Senkinek a szent érzelmeit nem akarnám megsérteni szavakkal, melyeket félre magyaráz- 
hatnának. 


Csak röviden említem, hogy mit jelent a mohamedán világ számára a Mekkába való Za- 
rándoklás, a katholikus világban Lourdes és annyi más sok hely, ahonnan emberek vallási 
vigasszal térnek haza, és a Trierben levő szent kabát. Így fogunk mi is a mi embereink mély- 
séges vallási igényeinek célpontokat felállítani. Hiszen papjaink legelső sorban fognak minket 
megérteni és velünk jönni. 


Mi odaát mindenkit a saját felfogása szerint akarunk üdvözülni hagyni. Még — sőt min- 
denek előtt — a mi kedves szabadgondolkodóinkat is, a mi halhatatlan hadseregünket, amely 
az emberiség részére mindig új területeket hódit meg. 


Senkire se gyakoroljanak más kényszert, mint amely az állam és a rend fenntartása végett 
szükséges. És ez a szükségesség nem egyesek vagy többeknek az önkényétől lesz megszabva 
váltakozva, hanem ércből való törvényeken fog nyugodni. Ha pedig épen az általam választott 
példákból azt a következtetést akarnák levonni, hogy a tömeg csak átmenetileg vonzódik a hit, 
a kereset vagy a szórakozás ilyen célpontjai felé, úgy ennek az ellenvetésnek az eloszlatása 
nagyon egyszerű. Egy ilyen alkalom csak csábítólag hat a tömegekre. De mindezek a vonzó- 
pontok együttvéve alkalmasak arra, hogy erősen összetartsa, és állandóan kielégítse azt. Mert 
ezek a vonzópontok együttvéve egy nagy, egy régóta keresett egységet alkotnak, amely után 

népünk soha sem szűnt meg vágyakozni; amelynek a számára magát fenntartotta, amelynek a 
nyomás által megtartatott; a szabad hazát jelentik. Ha a mozgalom megszületik, az egyiket 
magunk után fogjuk vonzani, mások utánunk fognak szivárogni, a harmadikat magunkkal 
ragadjuk és a negyediket utánunk tolják. 


Ezek a habozó, késlelkedő utánunk jövők fognak a legrosszabbul járni itt is, meg odaát is. 
De az elsők, akik hittel, lelkesedéssel és bátran mennek át, a legjobb helyeket fogják kapni. 


Ember-anyagunk. 


Egyetlen népről sincs annyi téves felfogás elterjedve, mint rólunk, zsidókról. És mi törté- 
netünk folyamán a szenvedések hatása alatt oly görnyedtek és oly gyávák lettünk, hogy mi 
magunk is hisszük és terjesztjük ezeket a téves állításokat. A hamis megállapítások egyike a 
zsidóknak mérhetetlen kereskedői hajlama. Nos hát tudjuk, hogy ott, ahol alkalmunk van ré- 
szeseivé lenni a föltörekvő osztálymozgalomnak, ott hamarosan eltávolodunk a kereskede- 
lemtől. A legtöbb zsidókereskedő fiait szellemi pályára adja. Hisz ez az oka a művelt pályák 
úgynevezett elzsidósodásának. De a gazdaságilag szegényebb rétegeknél sem olyan nagy a 
kereskedői hajlamunk, aminőnek azt állítjuk. Európa keleti országaiban nagy zsidótömegek 
vannak, akik nem foglalkoznak kereskedéssel, akik nem ijednek vissza nehéz munkáktól. A 
Society of Jews abban a helyzetben lesz, hogy emberanyagunkról tudományos statisztikát 
készíthet elő. Az új feladatok és a kilátások, amelyek embereinkre új országunkban várnak, a 
mostani kézimunkásokat ki fogják elégíteni és a mostani kiskereskedők nagy részét kézimun- 
kásokká fogják tenni. 


A házaló, aki nehéz batyujával a hátán faluról falura megy, nem érzi magát olyan nagyon 
boldognak, amint azt üldözői gondolják. A hétórai munkanappal mindezek az emberek mun- 
kásokká nevelhetők. Olyan derék, félreismert emberek ezek, és most talán a legerősebben 
szenvednek. A Society of Jews egyébként kezdettől fogva foglalkozni fog ezeknek munká- 
sokká való nevelésével. A munkakedvet egészséges módon lehet majd felkelteni. A zsidó 
takarékos, találékony és a legerősebb családi érzéssel van telítve. Ilyen emberek mindenféle 
munkára alkalmasak, és elég lesz a kiskereskedelmet hasznot nem hajtóvá tenni, hogy magu- 
kat a mostani házalókat is eltereljük tőle. Ezt a célt szolgálja például a nagy áruházak ked- 
vezményekben való részesítése, amelyekben minden kapható volna. Ezek az egyetemes nagy 
áruházak nagy városokban már most elnyomják a kiskereskedelmet. Egy új kultúrában egye- 
nesen megakadályoznák annak létrejöttét. Ezeknek az áruházaknak a berendezése egyben 
azzal az előnnyel is járna, hogy az országot előrehaladottabb igényű emberek számára lakha- 
tóvá tenné. 


Kisebb szokások. 


Összeegyeztethető-e ezen irat komolyságával, hogy, ha csak futólag is, az átlag ember ki- 
sebb szokásairól és kényelmeiről beszéljek? 


Azt hiszem, hogy igen. Sőt, nagyon fontos. Mert ezek a kis megszokottságok olyanok, 
mint ezer cérnaszál, melyek mindegyike külön-külön vékony és gyenge, együttvéve azonban 
elszakíthatatlan kötelet képeznek. 


Ennél a pontnál is szabadulnunk kell korlátolt feltevésektől. Aki valamit látott a világból, 
az tudja, hogy épen a kis mindennapi megszokottságok már most is, a legnagyobb könnyű- 
séggel ültethetők át mindenhová. Sőt a mi időnk technikai vívmányai, amelyeket ez a terv, az 
emberiesség javára akarna felhasználni, eddig főleg e kis megszokottságokra vétettek igény- 
be. Angol szállodák vannak Egyptomban és a Svájcz hegycsúcsain, wieni kávéházak vannak 
Délafrikában, francia színházak Oroszországban, német operák Amerikában és a legjobb ba- 
jor sör Párisban. 

Ha még egyszer kivonulunk Mizrajimból, nem fogjuk ott felejteni a húsos fazekakat. 


Minden helyicsoportban meg találhatja és meg fogja találni mindenki a maga kis szokása- 
It, csak jobban, szebben és kellemesebben. 

Society of Jews 
és 
a zsidóállam. 


Negotiórum gestio. 


Ez az irat nem szakmabeli jogászoknak van szánva, ezért az állam jogi alapjáról vallott 
teóriámat is csak futólag érinthetem, mint sok más mindent. 


Mégis némi súlyt kell helyeznem az én új teóriámra, amely még a jogászilag képzettek vi- 
tájában is megállhatja a helyét. 


Roosseaunak ma már elavult felfogása az államot egy társadalmi szerződés alapjára akar- 
ta helyezni. Rousseau azt mondja: , Ezen szerződés pontozatai a tárgyalás természeténél fogva 
úgy vannak megszabva, hogy a legkisebb változtatás semmivé és hatálytalanná tehetné azo- 
kat. Ennek a következménye az, hogy ezeket a pontozatokat, ha talán soha sem szabták volna 
15 meg azokat kifejezetten, mégis mindenütt hallgatólagosan elfogadták és elismerték stb." 

ha még oly félelmetesen és termékenyítőleg is hatott. A modern alkotmányos államok szem- 
pontjából a kérdés, hogy az alkotmány előtt létezett-e már egy társadalmi szerződés , nem 
kifejezetten kimondott, de változhatatlan pontozatokkal" — minden gyakorlati érték nélkült. 
Most mindenesetre meg van állapítva a kormány és polgárok közötti jogviszony. 


De egy alkotmány berendezése előtt, és egy új állam keletkezésénél ezek az alapelvek 
gyakorlatilag is fontosak. Hogy új államok még mindig keletkezhetnek, azt tudjuk és látjuk is. 
Gyarmatok szakadnak el az anyaországtól, hűbéresek szakadnak el hűbéruruktól, újonnan 
felfedezett területek azonnal szabad államokká alakulnak. A zsidóállam mindenesetre egy 
egészen sajátságos alakulatnak van tervezve egy még bizonytalan területen. De nem a földte- 
rületek alkotják az államot, hanem a szuverenitás által egybefoglalt emberek. 


A nép a személyi, a föld a tárgyi alapját képezi az államnak. És e két alap közül a szemé- 
lyi a fontosabb. Létezik például egy tárgyi alap nélküli szuverenitás, sőt a világ legnagyobb 
tiszteletben álló szuverenitása ez: a pápának a szuverenitása. 


Az állam-tudományok terén jelenleg az észszerű-szükségesség teóriája uralkodik. Ez a te- 
ória elég ahhoz, hogy az állam keletkezését igazolja, és történelmileg nem lehet megcáfolni, 
mint a társadalmi elméletet. Amennyiben a zsidóállam keletkezéséről van szó, ebben az irat- 
ban teljesen az észszerű-szükségesség alapján állok. Ez azonban az állam jogi alapját figyel- 
men kívül hagyja. A modern felfogásnak nem felelnek meg az isteni alapítás, a túlhatalom, a 
patriarchális, patrimonialis és szerződési elméletek. Az állami jogalapját majd nagyon is az 
emberekben (túlhatalom, patriarchális és szerződési elmélet), majd tisztán az emberek felett 
(isteni alapítás), majd egészen az emberek alatt (tárgyi patrimonialis elv) keresik. 


Az észszerű-szükségesség elmélete ezt a kérdést kényelemből vagy óvatosságból válasz 
nélkül hagyja. De mégsem lehet egy kérdés egészen hiábavaló, amely a minden idők legna- 
gyobb filozófusait oly mélyen foglalkoztatta. Tényleg van valami keveréke az emberinek és 
emberfelettinek az államban. A néha nyomasztó viszonyhoz, amelyben az uraltak az uralko- 
dókhoz állanak, nélkülözhetetlen egy jogi alap. Azt hiszem, ezt a , negatorium gestio"-ban fel 
lehet találni. A polgárok összességét, mint dominus negotioriumot, a kormányt pedig 
gestornak lehet tekinteni. 


A rómaiak csodálatos jogi érzéke a negotiorum gestioban nemes mesterművet teremtett. 

Ha egy távollévőnek a vagyona veszélyben van, mindenki odaléphet és mentheti. Ez a gestio 
az idegen ügyletek vezetője. Nincs megbízatása, jobban mondva emberi megbízatása. Megbí- 
zatását egy magasabb szükségszerűségtől nyerte. Ezt a magasabb szükségszerűséget az állam 
szempontjából különféle módon lehet formulázni, és az egyes kulturfokokon a mindenkori 
általános fogalmaknak megfelelően, különfélekép formulázzák is. A gestio célja a dominus, a 
népnek a java, amelyhez egyébként a gestor is tartozik. 


A gestor olyan vagyont kezel, amelynek ő is társtulajdonosa. A maga társtulajdonosi mi- 
nőségéből meríti annak a szükségességnek a felismerését, mely a beavatkozást, a békében és a 
háborúban való vezetést megköveteli. De semmiesetre sem adhat, mint társtulajdonos önma- 
gának érvényes megbízást. Legjobb esetben csak feltételezheti a számtalan társtulajdonos 
hozzájárulását. 

Az állam egy népnek létért való küzdelme által keletkezik. Ebben a küzdelemben lehetet- 
len előbb körülményes módon szabályszerű megbízást keresni. De sőt, az összesség javára 
szolgáló minden vállalkozást halomra dönthetne, ha előzetes szabályszerű többségi határoza- 
tot akarnánk elérni, a belső pártoskodás védtelenné tenné a népet a külső veszéllyel szemben. 
Minden fej nem hozható egy kalap alá, ahogy mondani szokták. Ezért a gestor egyszerűen 
felcsapja a kalapot, és az élre megy. 


Az állami gestor eléggé legitimálva van azzal, hogy a közügy veszélyben van és a 
dominus akaratképtelenség vagy más ok miatt akadályozva van abban, hogy önmagán segít- 
sen. 


De a beavatkozással a gestor a dominussal szemben szerződéshez hasonló alapon — guasi 
ex contractu — kötelezve lesz. Ez az előre keletkezett vagy jobban mondva közben keletkezett 
jogviszony az államban, 


A gestor azután minden mulasztásért felelni tartozik, az egyszer átvállalt ügyek vétkes el 
nem intézése és annak az elmulasztása miatt is, ami vele lényeges összefüggésben áll stb. A 
negotiorum gestiót nem akarom itt tovább fejtegetni és az államra átvinni. Ez igen messze 
vezetne bennünket tulajdonképeni tárgyunktól. Csak még azt az egyet: , A jóváhagyás által az 
ügyvezetés az ügy urára nézve ép oly hatályos lesz, mintha az eredetileg megbízásának meg- 
felelően történt volna." 


És mit jelent mindez a mi esetünkben? 


A zsidónép jelenleg, a diaspora folytán, akadályozva van abban, hogy politikai ügyeit 
maga vezesse. E mellett sok helyen nehezebb vagy könnyebb szorultságban van. Mindenek- 
előtt gestorra van szüksége. 


Ez a gestor természetesen nem lehet egy magános egyén. Ez nevetséges, vagy — mert sa- 
ját előnyére spekulálónak tűnne fel — megvetendő volna. A zsidók gestora a szó teljes értel- 
mében csak erkölcsi személy lehet. 


És ez a Society of Jews. 


A zsidók gestora. 


A népmozgalom ezen szerve, amelynek a lényegét csak most fejtjük ki, a valóságban 
mindenekelőtt fog megalakulni. Keletkezése egészen egyszerű. A tettre kész angol zsidók 
köréből — akikkel tervemet Londonban közöltem, fog ez az erkölcsi személyiség alakulni. 


A Society of Jews a meginduló zsidó mozgalom központja. 
A Societynek tudományos és politikai feladatai vannak. 


A zsidóállam alapításának — amint én azt képzelem — modern, tudományos előfeltételei 

vannak. Ha ma vándorolunk ki Mizrajimból, ez nem történhetik a régi idők naiv módjára. 
Előzőleg máskép fogunk számot adni magunknak erőnkről és létszámunkról. A Society of 
Jews a zsidók új Mózese. A zsidók nagy, régi gestorának az egyszerű időkben volt vállalkozá- 
sa, úgy viszonylik a miénkhez, mint egy csodaszép régi daljáték egy modern operához. Mi 
ugyanazt a melódiát, sokkal több hegedűvel, fuvolával, hárfával, bőgővel, elektromos fénnyel, 
dekorációval, kórussal, fényesebb kiállítással és a legelső énekesekkel játsszuk. 


Ez az irat nyissa meg az általános vitát a zsidókérdésről. Barátok és ellenségek fognak 
benne részt venni — remélem, hogy többé nem a szentimentális védelem és a sivár gyalázás 
formájában. A vita tárgyilagos, nagy, komoly és politikai legyen. 


A Society of Jews gyűjteni fogja az államférfiak, parlamentek, zsidóhitközségek, egyletek 
minden véleménynyilvánítását, melyek szóban, írásban, gyűléseken, újságokban és könyvek- 
ben látnak napvilágot. 

Így a Society első ízben fogja megtudni és megállapítani, hogy a zsidók akarnak-e már az 
ígéret földjére vándorolni és hogy kell-e nekik odamenniök. A Society az egész világ zsidó- 
hitközségeitől meg fogja kapni a zsidók statisztikájához szükséges adatokat. 


A későbbi feladatok, az új ország és természeti erejének tudományos kikémlelése a ki- 
vándorláshoz és felépítéshez való egységes terv, a törvényhozáshoz és közigazgatáshoz való 
előmunkálatok a célból okosan levezethetők. 


Kifelé arra kell törekednie a Societynak, hogy államalkotó tényezőnek ismertessék el. A 
kormányokkal szemben szükséges tekintélyt a zsidók tömeges csatlakozásából merítheti. 


Befelé, azaz a zsidósággal szemben, a Society az első erők nélkülözhetetlen berendezéseit 
teremti meg, melyekből később a zsidóállam nyilvános berendezkedései kifejlődhetnek. 


Az első cél, amint már említettük, a népjogilag biztosított szuverenitás egy a mi jogos 
szükségleteinknek megfelelő földdarabon. 


Mi történjék azután? 


A föld-foglalás. 


Mikor a népek a történelmi időkben vándoroltak, a világ folyásának véletlensége vitte, 
vonszolta és dobálta őket. Sáskahadak módjára ereszkedtek le valahol tudat nélküli útjukban. 
Hiszen a történelmi időkben nem ismerték a világot. 


Az új zsidóvándorlásnak tudományos alapelvek szerint kell történnie. 


Már mintegy 40 év előtt az arany bányászás csodálatos együgyű módon történt. Micsoda 
kalandszerűek voltak az állapotok Kaliforniában! Egy kósza hírre odafutottak össze a világ 
összes desperadói, elrabolták a földtől, majd egymástól az aranyat, és azután époly rablósze- 
rűen eljátszották. 


Ma! Nézzék csak meg ma az aranybányászatot Transvalban. Többé nem romantikus csa- 
vargók, de józan geológusok és mérnökök irányítják az aranyipart. Nagyszerű gépek választ- 
ják ki az aranyat a felismert ércből. A véletlenre keveset bíznak. 


Így kell az új zsidóországot minden modern segédeszközzel kikémlelni és birtokba venni. 
Mihelyst az ország nekünk biztosítva van, odamegy a honfoglaló hajó. 
A hajón ott vannak a Society, a Company és a helyicsoportok képviselői. 


Ezeknek három feladatuk van: 1. Pontos tudományossággal megvizsgálni az ország min- 
den természeti tulajdonságát; 2. egy erősen központosított igazgatást bevezetni; 3. a földfel- 

osztás. Ezek a feladatok egymásba vágnak és a már eléggé ismert célnak megfelelően oldan- 
dók meg. 


Csak egy kérdés nincs még megvilágítva: nevezetesen az hogy mikép történjék a földfog- 
lalás az egyes helyicsoportok szerint. 


Amerikában egy új terület felfedezése esetén még most is meglehetősen naiv módon tör- 
ténik az okkupáció. A földfoglalók egybegyülnek a határon, és egy meghatározott órában 
egyszerre és erőszakkal rohanják azt meg. 


Így ezt az új zsidóországban nem lehet majd csinálni. 


A tartományok és városok helyeit el fogják árverezni. Nem holmi pénzért, hanem szolgál- 
tatások ellenében. Az általános terv megszabta, hogy a forgalom szempontjából mily utakra, 
hidakra, vízszabályozásra van szükség. Ezt tartományok szerint csoportosítani fogják. A tar- 
tományokon belül hasonló módon lesznek a város-helyek elárverezve. A helyicsoportok ma- 
gukra vállalják ennek pontos keresztülvitelét. A költségeket autonóm bevételekből fedezik. A 
Societynak módjában lesz előre tudni azt, hogy a helyicsoportok nem vállaltak-e túl nagy ál- 
dozatokat magukra. A nagy közösségek nagy tereket kapnak tevékenységük számára. Na- 
gyobb áldozatok bizonyos kedvezményekkel jutalmaztatnak: egyetemek, szak- és főiskolák, 
kísérleti intézetek stb. és azok az állami intézetek, melyeknek nem kell a fővárosban lenni, a 
vidéken lesznek szétszórva. 


Az átvállalt feladatok helyes kiviteléért a vevő saját érdeke és, szükség esetén, a 
helyicsoport kezeskedik. Mert úgy amint az egyes egyének közötti különbséget mi megszün- 
tetni nem tudjuk, úgy az egyes helyicsoportok közötti különbség is fennmarad. Minden termé- 
szetes módon tagozódik. Minden szerzett jog védelemben részesül, minden új fejlődés ele- 
gendő teret kap. 


Ezek a dolgok embereink előtt mind ismeretesek lesznek. 


Amiként másokat nem akarunk megrohanni vagy becsapni, úgy önmagunkat sem csapjuk 
be. 


Mindent előre fogunk tervszerűen megszabni. Ennek a tervnek kidolgozásán, amelyet én 
csak érinthetek — majdan a mi éleseszű fejeink fognak résztvenni. Korunknak minden társa- 
dalomtudományi és műszaki vívmányát fel kell használni a cél érdekében. Minden már meg- 
levő és még ezután jövő szerencsés felfedezést igénybe kell venni. Így ez a történelemben 
eddig példátlanul álló honfoglalás és államalkotás lesz, a siker eddig nem létezett kilátásaival, 


Alkotmány. 


A Society által alakítandó nagy bizottságok egyike az államjogászok tanácsa lesz. Ezek- 
nek egy lehetőleg jó, modern alkotmányt kell szerkeszteniök. Azt hiszem, hogy jó alkotmány- 
nak mérsékelt rugékonyságúnak kell lennie. Egy másik művemben kifejtettem, hogy mely 
államformákat tartanám a legjobbaknak. Én a demokratikus monarchiát és az arisztokratikus 
köztársaságot tartom az állam legfinomabb formájának. Államformának és kormányzási elv- 
nek egymást kiegyenlítő ellentétben kell egymáshoz állania. Én a monarchikus berendezések 
meggyőződött híve vagyok, mert ezek állandó politikát tesznek lehetővé, és mert egy törté- 
nelmileg híres, az uralkodásra született és nevelt családnak az államfenntartással összekap- 
csolt érdekeit képviselik. A mi történelmünk azonban oly sokáig volt megszakítva, hogy mi a 
régi berendezésünkbe nem kapcsolódhatunk bele. Ennek puszta megkísérlése a nevetségesség 
átkába fúlna. 


A demokrácia, egy monarcha hasznos ellensúlya nélkül mértéktelen az elismerésben és az 
elitélésben — parlamenti fecsegéshez és a hivatásos politikusok gyűlölt osztályához vezet. A 

mostani népek nem is érettek a korlátlan demokráciára, és azt hiszem, hogy a jövőben mind- 
inkább éretlenebbekké lesznek erre. A tiszta demokrácia ugyanis nagyon egyszerű erkölcsöket 
tételez fel, a mi erkölcseink pedig a forgalom és a kultúra révén mind komplikáltabbak lesz- 
nek. Le ressort dune démocratie est la vertu, mondja a bölcs Montesguieu. És ugyan hol ta- 
lálható fel ez az erény, már mint a politikai erény? Én nem hiszek a mi politikai erényeinkben, 
mert nem vagyunk mások, mint a többi emberek, és mert a szabadságban hamar megnőnek a 
szarvaink. A referendumot tökéletlennek tartom, mert a politikában nincsenek olyan egyszerű 
kérdések, melyeket puszta igennel vagy nemmel lehetne elintézni. A tömegek továbbá még 
inkább állanak mindenféle tévhitnek a befolyása alatt, mint a parlamentek és inkább hajlanak 
minden nagyhangú lármázó felé. Az összegyűlt nép előtt sem külső, sem belső politikát nem 
lehet csinálni. 


Politikát felülről lefelé kell csinálni. A zsidóállamban azért még se lesz senki sem el- 
nyomva, mert minden zsidó emelkedhetik, mindenki akar majd emelkedni. Így egy hatalmas 
felfelé törekvő folyamatnak kell népünknél bekövetkezni. Minden egyes csak azt fogja hinni, 
hogy önmaga emelkedett és e mellett az összesség fog emelkedni. Az emelkedés erkölcsös, az 
államra üdvös, a népeszmének szolgáló formához köthető. 


Ezért gondolok én arisztokratikus köztársaságra. Ez népünk becsvágyó érzékének is meg- 
felel, amely most hiúsággá fajult el. Velencze némely berendezése lebeg szemeim előtt, de 
minden, amin Velencze tönkrement, — kerülendő. Mások történelmi hibáiból tanulni fogunk, 
ép úgy, mint a saját hibáinkból. Mert modern nép vagyunk, és a legmodernebb nép akarunk 
lenni. Népünk, melynek a Society adta az új országot, a Society által neki adott alkotmányt is 
köszönettel fogja fogadni, ahol azonban ellentállás fog mutatkozni, azt a Society le fogja tör- 
ni. Munkájában nem zavartathatja magát korlátolt vagy gonosz egyének által. 


Nyelv. 


Talán azt hiszi valaki, hogy nehézséget fog okozni, hogy nincs közös nyelvünk. Hiszen 
nem tudunk egymással héberül beszélni. Ki tud közöttünk annyit héberül, hogy ezen a nyel- 
ven egy vasúti jegyet válthasson magának? Mégis nagyon egyszerű dolog. Mindenki megtart- 
ja azt a nyelvet, amely gondolatainak kedves hazája. A nyelv-föderalizmus lehetőségére 
Svájcz végérvényes példát szolgáltat. Odaát is azok maradunk, amik most vagyunk, amiként 
sohasem fogunk megszűnni hazáinkat, melyekből kiüldöztettünk, fájdalommal szeretni. 


Az agyonnyomorított jJargonokól, melyeket most használunk, ezekről a gettónyelvekről le 
fogunk szokni. Ezek fogvalevőknek a tolvajnyelvei voltak. Néptanítóink fogják erre a kérdés- 
re figyelmüket irányítani. Az általános forgalomban leginkább használt nyelv fog önként fő- 
nyelvvé fejlődni. Hiszen népközösségünk valami sajátságos, egyedülálló. Tulajdonkép csak 
őseink hitében ismerjük fel összetartozandóságunkat 


Theokrácia. 


Tehát végül is theokrácia fog nálunk uralkodni? Nem! A hit összetart, a tudomány sza- 
baddá tesz bennünket. Ezért papjaink theokratikus velleitásait nem fogjuk érvényesüléshez 
engedni. Templomaikban fogjuk őket féken tartani, amiként hivatásos hadseregünket a ka- 
szárnyákba fogjuk beszorítani. Hadsereg és papság abban a nagy tiszteletben részesüljenek, 
amelyet az ő szép funkciójuk megkövetel és megérdemel. De nincs beleszólásuk az őket ki- 
tüntető állam ügyeibe, mert különben külső és belső nehézségeket fognak ránk zúdítani. 


Mindenki olyan szabad és korlátlan a maga hitében vagy hitetlenségében, mint a maga 
nemzetiségében. És ha úgy fordul a dolog, hogy máshitűek, más nemzetiségűek laknak majd 
közöttünk, úgy tiszteletteljes védelmet és jogegyenlőséget fogunk nekik biztosítani. Mi a tü- 
relmességet Európában megtanultuk. És ezt nem is gúnyolódva mondom. A mostani antisze- 

mitizmust csak egyes helyeken tekinthetjük a régi vallási türelmetlenségnek. A kultur- 
népeknél nagyrészt olyan mozgalom az, amellyel saját múltjuknak egy kísértetét szeretnék 
elűzni. 


Törvények, 


Amint az állam-gondolat a megvalósulás felé közeledik, a Society of Jews egy jogász- 
kollégiummal törvényhozási előmunkálatokat fog végeztetni. Az átmeneti időre azt az alapel- 
vet lehet felállítani, hogy a különböző országokból bevándorló zsidók mindegyike az eddigi 
országának törvényei szerint ítélendő meg. A jogegységet azonban hamar meg kell teremteni. 
A törvények modernek legyenek, itt is mindenben a legjobbat kell felhasználni. A jelenkor 
minden igazságos szociális követelményeit figyelembevéve, a kodifikációk mintaképévé vál- 
hat. 


A hadsereg. 


A zsidóllamot semleges államnak gondolom. Csupán hivatásos hadseregre van szüksége, 
— mindenesetre, az összes modern harcieszközökkel felszerelve — a külső és belső rend 
fenntartása érdekében. 


A zászló. 


Zászlónk nincs. De szükségünk van zászlóra. Ha sok embert akarunk vezetni, egy szim- 
bólumot kell fejük felett lengetni. 


Fehér alapon hét aranycsillagos zászlót akarok. A fehér alap jelenti az új tiszta életet; a 
csillagok a mi munkanapunknak hét arany munkaóráját jelentik. Mert a munka jegyében vo- 
nulnak a zsidók az új hazába. 


Viszonosság és kiadatási szerződések. 


Az új zsidóállamot tisztességesen kell alapítani. Hiszen számolnunk kell a jövendő becsü- 
letünkkel a világ előtt. Ezért összes kötelezettségeinknek eddigi lakóhelyeinken becsületesen 
eleget kell tennünk. Olcsó utazást és mindennemű letelepedési kedvezményt a Society of Jews 
és a Jewish Company csak azoknak fog nyújtani, akik eddigi hatóságaik hivatalos bizonyítvá- 
nyával igazolják: , Teljes rendben távozott!" 


Az összes magánjogi követelések, amelyek még az elhagyott országokból származnak, a 
zsidóállamban könnyebben peresíthetők, mint bárhol a világon. 


Nem fogunk várni viszonosságra. Ezt kizárólag saját becsületünk kedvéért tesszük. Így 
később a mi követeléseink is készségesebb bíróságokra fognak akadni, mint amilyenekkel itt 
amott ma találkozunk. 


Magától értetődik az eddigiek után, hogy a zsidóbűnösöket is könnyebben fogjuk kiszol- 
gáltatni, mint minden más állam, addig a pillanatig, amíg a büntetés fenség jogát mi is ugyan- 
azon elvek szerint fogjuk gyakorolni, mint az összes többi civilizált népek. Egy átmeneti időre 
gondolok tehát, amely alatt a mi bűnöseinket csak a büntetés kitöltése után fogjuk felvenni. 
Ha azonban meglakoltak bűnükért, úgy minden megszorítás nélkül fognak felvétetni, a bűnö- 
sök részére 15 új élet kezdődjék közöttünk. 


Így a kivándorlás sok zsidó részére szerencsésen lefolyó krízissé válhat. A kedvezőtlen 
külső körülmények, melyek között némely jellem elromlott, kiküszöböltetnek és elveszett 
emberek megmenthetők lesznek. 


Itt egy történetet szeretnék elmesélni, amelyet egy a Witwaterstrandi aranybányákról szó- 

ló jelentésben találtam. Egy napon egy férfiú jött a környékre, letelepedett, megkísérelt egyet- 
mást, csak épen az aranyásást nem, végül egy jéggyárat alapított, amely bővült, és nemsokára 
általános tiszteletre tett szert tisztessége révén. Évek múlva egyszerre letartóztatták. Frank- 
furtban, mint bankár, csalásokat követett el, megszökött, és itt hamis név alatt új életet kez- 
dett. Mikor azonban mint foglyot elvezették, a legtekintélyesebb emberek jelentek meg a vas- 
úti állomáson, szívélyesen elbúcsúztak tőle — a viszontlátásra. Mert vissza fog jönni. 


Mi mindent mondott el ez a történet! Egy új élet még a fegyenceket is megjavíthatja. És 
közöttünk aránylag kevés bűnöző van. Erről érdekes statisztikát olvashatunk , A németországi 
zsidók kriminalitása" címen megjelent műben, melyet Dr. P. Nathan Berlinben az , Antiszemi- 
ta támadások leküzdésére alakult egyesület" megbízásából hivatalos kimutatások alapján állí- 
tott össze. Ez a számokkal telt irat természetesen, — mint némely más , védelem"—, is abból 
a téves felfogásból indul ki, hogy az antiszemitizmust észszerű érvekkel meg lehetne cáfolni. 
Pedig jó tulajdonságainkért ép úgy gyűlölnek bennünket, mint hibáinkért. 


A zsidóvándorlás előnyei. 


Azt hiszem, hogy a kormányok ezen tervezetemet önként, vagy antiszemitáik nyomása 
alatt némi figyelemre fogják méltatni. Sőt itt-amott talán kezdettől fogva rokonszenvvel is 
fogják fogadni a tervet, és ezt a Society of Jews-val éreztetni is fogják. 


Mert az általam képzelt zsidóvándorlások nyomán gazdasági válságok nem keletkezhet- 
nek. Olyan válságok, melyeknek zsidóheccek nyomában mindenütt be kellene következniük, 
ennek a tervnek a megvalósítása által inkább elkerülhetők lennének. A jólétnek egy nagy kor- 
szaka kezdődnék a most antiszemita országokban. Hiszen — amint már gyakran említettem, 
— a keresztény állampolgároknak belső vándorlása indulna meg a zsidók által lassan és terv- 
szerűen kiürített állásokba. Ha nem csak szabad kezet hagynak nekünk, de ha egyenesen segí- 
tenek bennünket, a mozgalom mindenütt termékenyítőleg fog hatni. Bornirt felfogás az, — és 
ettől szabadulni kell — hogy sok zsidó kivándorlása folytán az országok elszegényedésének 
kell bekövetkeznie. Máskép alakul a heccek nyomán bekövetkező kivándorlás, amely mellett, 
mint egy háború zűrzavarában — mindenesetre javak mennek tönkre. És máskép néz ki 
gyarmatosoknak szabad elvonulása, amely mellett, minden a szerzett jogok kíméletével, a 
legteljesebb törvényességgel, szabadon és nyíltan, világos nappal, a hatóságok szeme előtt, a 
nyilvános közvélemény ellenőrzése alatt történhetik. A keresztény proletároknak más világré- 
szekbe való kivándorlása a zsidóvándorlás által nyugvó pontra jutna. 


Az államoknak továbbá az az előnyük is megvolna, hogy kiviteli kereskedelmük hatalma- 
san emelkednék, mert a kivándorolt zsidók odaát még sokáig európai gyártmányokra lenné- 
nek utalva, és kénytelenek volnának azokat innen beszerezni. A helyicsoportok révén igazsá- 
gos kiegyenlítődés állhatna be, a megszokott igényeket még sokáig a megszokott helyekről 
kellene fedezni. 


Egyik legnagyobb előny volna a szociális megkönnyebbülés. A szociális elégületlenség 
egy időre el volna simítható, amely talán 20 évig, talán tovább, de mindenesetre a zsidóván- 
dorlás egész ideje alatt tartana. 


A szociális kérdés alakulása csak a technikai eszközök fejlődésétől függ. A gőz az embe- 
reket a gépek köré gyűjtötte a gyárakban, ahol egymáshoz vannak nyomva, és egymás miatt 
szerencsétlenek. A termelés óriási, választék nélküli, tervszerütlen, minden pillanatban súlyos 
válságokra vezet, melyek által a vállalkozókkal együtt a munkások is tönkremennek. A gőz 
egymáshoz sajtolta az embereket, a villamosság felhasználása valószínűleg újból szétszórja 
majd, és talán boldogabb munkaviszonyok közé juttatja őket. A technikai feltalálók, az embe- 
riség valódi jóltevői, a zsidóvándorlás megkezdése után is még valószínűleg tovább fognak 
dolgozni, és remélhetőleg ép oly csodás dolgokat alkotni, mint eddig, de sőt csodásabbakat. 

A , lehetetlen" szó úgy látszik már eltűnt a technika szótárából. Ha a múlt század embere 
közénk jönne, egész életünket érthetetlen boszorkányságokkal teltnek találná. Ahol mi mo- 
dernek a mi segédeszközeinkkel megjelenünk, a pusztát kertté változtatjuk át. Városok alapí- 
tásához most annyi év elég nekünk, ahány évszázadra volt szükség a történelem régebbi kor- 
szakában — erre számtalan példát nyújt Amerika. A távolságok, mint akadályok megszűntek. 
A modern szellem kincseskamrája már mérhetetlen gazdagságokat rejt magában; minden nap 
szaporítja azokat, százezer fej gondolkodik, keres a föld minden pontján, és amit az egyik 
feltalált, az a legközelebbi pillanatban az egész világ tulajdonát képezi. 


Mi magunk az új zsidóországban minden új kísérletet felhasználnánk, mintaképül tennők 
meg és amiként a hétórás munkanappal az egész emberiség javára szóló kísérletet teszünk, 
úgy minden emberbaráti ügyben elől akarunk járni és mint új ország kísérleti és 
mintaországként akarunk szerepelni. 


A zsidók elvonulása után az általuk alapított vállalkozások ott maradnak, ahol voltak. És a 
zsidó vállalkozó szellem sem fog hiányozni ott, ahol szívesen látják. A mozgó zsidótőke to- 
vábbra is ott fog elhelyezkedést keresni, ahol tulajdonosaik a viszonyokat jól ismerik. És amíg 
most a zsidótőke az üldözések miatt az országon kívül felkeresi a legtávolabb fekvő vállalato- 
kat, ezen békés megoldásnál vissza fog térni, és a zsidók eddigi lakóhelyeinek további felvi- 
rágzását fogja szolgálni. 

Zárszó. 
Mily sok kérdés maradt még kifejtés nélkül, mily sok fogyatékosságot, káros gyorsaságot 


és haszontalan ismétléseket tartalmaz még mindig ez az iratom, melyet pedig sokáig jól át- 
gondoltam és többször átdolgoztam. 


A becsületes olvasó, aki elég értelmes is ahhoz, hogy a szavak belsejében olvasni tudjon, 
nem fogja magát elriasztatni eme fogyatékosságoktól. Sőt inkább indíttatva fogja magát érez- 
ni arra, hogy éles elméjével és erejével részt vegyen egy munkában, amely nem egyes egyén- 
nek az ügye, és hogy azt tökéletesítse. 


Nem magyaráztam meg magától értetődő dolgokat, míg fontos aggályok kikerülték fi- 
gyelmemet? 


Néhány kifogást megpróbáltam eloszlatni; tudom, hogy még sok más ellenvetés is tá- 
masztható, magasabb rendűek és alacsonyak. 


A magasabb rendű ellenvetések sorába tartozik az, hogy a világon a zsidók nyomorúságos 
helyzete nem az egyetlen, — de azt hiszem, hogy mindenesetre hozzá kell fognunk, hogy a 
nyomor egy részét megszüntessük, ha egyelőre épen csak a saját nyomorúságunkról volna is 
SZÓ. 


Azt lehetne továbbá mondani, hogy ne teremtsünk az emberek között új válaszfalakat; ne 
állítsunk fel új határokat, inkább szüntessük meg a régieket. Én azt hiszem, hogy szeretetre- 
méltó rajongók azok, akik így gondolkodnak; de csontjaik porát a szél már nyomtalanul szét- 
szórta majd, mikor a haza eszméje még mindig virágzani fog. Az általános testvériség még 
csak nem is egy szép álom. Az ellenségre szüksége van a személyiség legmagasabb törekvé- 
seinek. 


De hogyan? Hiszen a zsidóknak a saját országukban nem lesz többé ellenségük, és mivel 
a jólétben gyengülnek és fogynak, a zsidónép ott fog csak igazán tönkremenni? Azt hiszem, 
hogy a zsidóknak mindig elég ellenségük lesz, mint minden mát nemzetnek. De ha egyszer a 
saját földjükön fognak élni, többé soha sem lesznek szétszórhatók a világ minden részébe. A 
diaszpóra nem ismétlődhetik meg, amíg a világ egész kultúrája össze nem roppan. És ettől 
csak az együgyű félhet. A mostani kultúra elég hatalmi eszköz felett rendelkezik ahhoz, hogy 
magát megvédelmezhesse. 


Az alantasabb kifogások számtalanok, aminthogy több alantasabb ember van, mint maga- 
sabb rendű. Néhány korlátolt feltevést megpróbáltam legyőzni. Aki a hétcsillagos fehér zászló 
mögé akar sorakozni, annak segítenie kell ebben a felvilágosító hadjáratban. Talán első sor- 
ban némely gonosz, szükkeblű, korlátolt zsidók ellen kell majd ezt a harcot megvívni. 


Nem fogják azt mondani, hogy az antiszemitáknak szolgáltatok fegyvereket? Miért? Mert 
az igazságot elismerem? Mert nem állítom, hogy csupa kitűnő ember van közöttünk? 


Nem fogják azt mondani, hogy olyan utat jelölök ki, amelyen árthatnának nekünk? Ezt a 
leghatározottabban tagadom. Amit én javaslok, azt csak a zsidók többségének önkéntes hoz- 
zájárulásával lehet megvalósítani. Megvalósítható egyes zsidók, sőt a most leghatalmasabb 
zsidók csoportjainak akarata ellenére, — de sohasem valósíthatná meg egy állam, az összes 
zsidók akarata ellenére A zsidók törvénybe iktatott egyenjogúságát nem lehet többé hatályon 
kívül helyezni, mert már a bevezető kísérletek azonnal a felforgató pártok ölébe kergetnék az 
összes zsidókat, szegényt és gazdagot egyaránt. Már a zsidókkal szemben elkövetett hivatalos 
jogtalanságok kezdete is, mindenütt gazdasági válságokat von maga után. Tulajdonképen ke- 
vés eredménnyel lehet ellenünk fellépni, ha önmaguknak nem akarnak ártani. A gazdagok 
nem sokat éreznek belőle. De a mi szegényeink? Kérdezzék csak meg a mi szegényeinket, 

akik az antiszemitizmus kiújulása óta borzasztóbban proletárosodtak el, mint bármikor az- 
előtt. 


Azt fogják egyes gazdagok mondani, hogy a nyomás még nem elég nagy ahhoz, hogy ki- 
vándoroljunk, és, hogy még az erőszakos zsidó kiűzéseknél is látszik, hogy milyen nem szíve- 
sen mennek embereink? Persze, mert nem tudják, hogy hová. Mert csak egyik nyomorból a 
másikba jutnak. De mi megmutatjuk nekik az utat az ígéret földjére. És a szokás borzasztó 
hatalmát a lelkesedés fenséges erejének le kell győznie. 


Az üldözések többé nem olyan rettenetesek, mint a középkorban? Igaz, de érzékenysé- 
günk nőtt meg, úgy hogy nem érezzük a szenvedések csökkenését. A hosszú elnyomatás és 
üldözés túlérzékennyé tette idegeinket. 


És azt fogják még mondani, hogy a vállalkozás reménytelen, még ha meg is kapjuk az or- 
szágot és a szuverenitást, — mert csak a szegények fognak kimenni? Épen ezekre van legel- 
sősorban szükségünk! Csak a desparadók alkalmasak a hódításra. Azt fogja valaki mondani: 
Hát, hiszen ha ez lehetséges volna, már régen megcsinálták volna. 


Előbb lehetetlen volt. Most lehetséges. Még száz, még ötven évvel ezelőtt rajongás lett 
volna. Ma mindez valóság. A gazdagok, akiknek élvezetteljes áttekintésük van az összes 
technikai vívmányokon, nagyon jól tudják, hogy mi mindent lehet pénzzel megcsinálni. És 
így fog történni: épen a szegények és az egyszerű emberek, akik nem is sejtik, hogy minő 
hatalma van már az embernek a természeti erők felett, épen ők fognak legerősebben hinni az 
igében. Mert ők nem vesztették el reményüket az ígéret földjére. 


Itt az ígéret földje, zsidók! Nem mese, nem csalás! Mindenki meggyőződhet róla, mert 
mindenki átvisz magával egy darabot az ígéret földjéből: ez a fejében, az a karjaiban, amaz 
pedig megszerzett vagyonában. 


Nos úgy tűnhetne fel, mintha ez hosszadalmas dolog volna. A legkedvezőbb esetben is az 
államalapítás kezdete még sok évig váratna magára. Közben a zsidókat ezer helyen ugratják, 
bosszantják, átkozzák, verik, fosztogatják és ölik. Nem, amint megkezdjük a terv kivitelét, az 
antiszemitizmus mindenütt és azonnal nyugvó pontra jut. Mert ez a békekötés. Ha a Jewish 
Company megalakult, ezt a hírt egy nap alatt a fold legtávolabbi pontjaira fogja szétvinni 
drótjaink villáma. 

És abban a pillanatban kezdődik a megkönnyebbülés. 


A középosztályokból a túltermelt középintelligenciánk átszivárog első szervezeteinkbe, 
ők lesznek a mi első technikusaink, tisztjeink, tanáraink, hivatalnokaink, jogászaink, orvosa- 
ink. És így megy tovább a dolog, gyorsan és mégis rázkódtatás nélkül. A zsidótemplomokban 
imádkozni fognak a mű sikeréért, de a keresztény templomokban is! Egy régi nyomásnak a 
megoldása ez, amely alatt mindnyájan szenvedtek. 


De legelőször világosságnak kell támadni a fejekben. 


A gondolatnak ki kell repülnie a legutolsó nyomorúsággal teli fészekig, ahol embereink 
laknak. Fel fognak ocsúdni poshadtságukból. Mert mindnyájunk élete új tartalmat nyer. Min- 
denkinek csak önmagára kell gondolnia és a mozgalom már hatalmassá válik. 


Es minő dicsőség vár az ügy önzetlen harcosaira! 


Ezért hiszem én, hogy egy csodálatos zsidónemzedék fog a földből kinőni. A 
makkabeusok újra feltámadnak. 


Ismételjük még egyszer a bevezetésben mondott szavakat; a zsidók, akik akarják, meg 
fogják teremteni államukat. 

Éljünk végre, mint szabad férfiak a mi saját rögünkön, és haljunk meg nyugodtan a saját 
hazánkban. 


A világ a mi szabadságunk által felszabadul, a mi gazdagságunk által gazdagodik és meg- 
nő a mi nagyságunk által. 


És mindaz, amivel ott a saját boldogulásunk javára kísérletezni fogunk, hatalmasan bol- 
dogítóan hat majd ki az egész emberiség javára. 

